Cara Membuat Baja Kompos dari Sisa Dapur

Kompos adalah baja organik yang terhasil daripada penguraian bahan-bahan organik seperti dedaun kering dan rumput. Kompos mampu mengembalikan kesuburan tanah yang lesu dan rosak akibat penggunaan baja kimia berterusan.

Pembuatan baja kompos bermula dengan kita faham asasnya. Setelah itu kita boleh ubahsuai ikut kessuaian bahan, alatan, lokasi dan masa kita.

Bahan Utama

Ada satu istilah yang digunakan iaitu bahan
green
dan
brown
dalam pembuatan kompos ini. Saya terjemahkan kepada hijau / basah dan pérang / kering.

Bahan basah (hijau) adalah bahan organik yang kaya dengan nitrogen. Contoh: rumput yang dipotong, sisa tanaman, sisa sayuran, tinja ayam, tinja kambing, tinja kuda, tinja lembu, hampas teh/kopi dan lain-lain.

Bahan kering (pérang) adalah bahan yang kaya dengan karbon. Contoh: Dedaun kering, reranting kecil, habuk kayu, cardboard (koyak/potong kecil) dan lain-lain.

Kedua-dua bahan ini memain peranan penting dalam menjadikan kompos kita terhasil cepat atau lambat.

Selain itu, ada bahan tambahan seperti kulit telur, tanah bakar dan sebagainya.

Cara Membuat Kompos

1. Lapiskan dan selang-selikan lapisan bahan-bahan kering dan basah di atas tanah. Jika tiada tempat atau tanah untuk meletakkan kompos, boleh juga gunakan apa-apa bekas yangg sesuai. Contohnya kotak polysterine.

2. Siram dengan air pada setiap lapisan, sehingga lembab.

3. Bolak-balikkan kompos selang beberapa hari sekali. Cadangan: Setiap dua minggu sekali.

4. Sepanjang proses ini, anda akan dapat merasakan sisa organik anda mula memanas. Anda boleh gunakan tangan untuk rasa sendiri atau anda boleh gunakan termometer analog (
beli sini
). Suhu akan mula meningkat sekitar 2-3 hari selepas anda mencampur semua bahan. Ini tanda mikrob sedang menjalankan tugas mereka. Pastikan suhu sekitar 50-60
o
C sahaja. Jika terlebih, anda perlu membolak-balik kembali sisa organik.

5. Anda boleh tahu kompos anda mula terhasil apabila bahan yang terhasil tiada lagi rupa asal. Semua warna bahan asal akan berwarna perang. Bau bahan pula bau seakan tanah.

Kadar penghasilan kompos ini tergantung kepada jumlah bahan yang dimasukkan. Jika cukup nisbah bahan kering dan basah maka sekitar 4-6 bulan anda boleh mula menuai kompos.

Daripada semua sisa organik yang kita gunakan, akan susut sehingga tinggal 30 peratus sahaja. Contohnya jika kita masukkan 10kg sisa, maka kita akan dapat 3kg kompos di akhir proses.

Ini berbeza dengan satu lagi teknik pengkomposan yang menggunakan cacing iaitu
vermikompos
. Vermikompos susut 40-50% daripada sisa asal.

Faedah dan Kebaikan Kompos

Kompos, sebagai salah satu baja organik, mempunyai banyak kebaikan terhadap tanah. Antaranya:

Memperbaiki struktur tanah
Membekalkan nutrien yang berterusan kepada tanaman
Membuatkan tanah mampu menyerap air dengan bagus
Memperbaiki saliran air tanah
Menggalakkan pertumbuhan mikrob baik di dalam tanah
Menggalakkan kehadiran cacing tanah
Penjimatan kos pembajaan berbanding baja kimia dari jangka masa panjang

Aaerobik atau Anaerobik?

Kompos boleh terhasil melalui dua proses iaitu proses aerobik (kehadiran oksigen) dan proses anaerobik (tanpa oksigen).

Kedua-dua proses ini mampu menghasilkan kompos yang berkualiti. Setiap proses ini ada kebaikan dan kelemahannya.

Kompos Aerobik

Kompos aerobik akan menghasilkan kompos yang tidak berbau dan senang dikendalikan. Namun, semasa proses pengkomposan berlaku, hampir 40% nutrien dalam bahan mentah kompos hilang. Sama ada semasa proses menggaul atau pun berlaku larutlesap.

Kompos aerobik didominasi oleh bakteria yang suka oksigen. Bakteria ini akan menguraikan bahan-bahan mentah kompos sehinggalah terjadi kompos yang lengkap.

Proses penguraian ini memakan masa biasanya tiga hingga enam bulan. Suhu, komposisi bahan hijau dan perang dan kepadatan kompos menjadi faktor utama kecepatan penghasilan kompos ini.

Kompos Anaerobik

Jika aerobik memerlukan oksigen, maka anaerobik adalah sebaliknya. Kompos anaerobik berlaku tanpa oksigen. Produk sampingan kompos ini adalah metana. Ini menyebabkan kompos anaerobik menghasilkan bau busuk.

Kelebihannya adalah nutrien hanya hilang sekitar 10% sahaja daripada kompos ini.

Saya mula kenal kaedah kompos anaerobik ini daripada buku JADAM: Organic Farming. Penulis, seorang petani organik Korea yang sangat berjaya. Beliau berkongsi bagaimana orang Korea dahulu memeram segala sisa ladang dan menggunakan cecair peraman itu sebagai baja.

Saya ada kongsikan pembuatan
baja rumput
 menggunakan kaedah ini.

Bantuan Mikroorganisma

Ada kompos yang dihasilkan daripada sisa sampingan haiwan. Antaranya vermikompos dan kompos larva serangga seperti
black soldier flies
 dan kumbang.

Vermikompos adalah kompos yang terhasil daripada tinja cacing. Vermi itu sendiri bermaksud cacing dalam bahasa Grik. Dikatakan baja vermikompos sangat bagus untuk tanaman.

Walaupun begitu, kajian menunjukkan nutrien dalam vermikompos sama sahaja seperti baja kompos yang lain. Kalau ikut pandangan saya, vermikompos cepat terhasil kerana dalam masa 2 minggu sahaja kita boleh dapatkan vermikompos berkualiti.


Belajar Cara Semaian Benih Sayur Mudah dan Ringkas

Cara paling mudah dan murah untuk mula kita menanam sayur di rumah adalah dengan menanam menggunakan biji benih.

Terdapat dua jenis saiz biji benih iaitu biji benih halus dan biji benih kasar. Maksud
biji benih halus adalah biji benih yang saiznya kecil sekitar 1-5 mm diameter seperti biji benih sawi, bayam, kailan dan salad
. Manakala
 biji benih kasar pula adalah biji benih yang saiznya 6 mm ke atas seperti biji benih rambutan, durian, manggis dan cempedak
.

Cara menyemai biji benih sayuran tidaklah susah asalkan kita memahami beberapa asas semaian seperti asas percambahan biji benih dan jenis media yang sesuai.

Setelah kita faham asas, barulah kita belajar beberapa kaedah semaian yang biasa digunakan oleh pekebun. Dari situ kita pilih mana yang sesuai dengan kos, masa dan tempat kita. Saya juga akan menyatakan contoh pembiakan biji benih yang sesuai.

Asas Semaian Biji Benih

Mari kita mulakan dengan asas semaian biji benih. Dengan memahami asas ini barulah kita dapat menilai kenapa kadang semaian biji benih kita tidak menjadi.

Asas #1 – Syarat Asas Agar Biji Benih Bercambah

Biji benih dalam keadaan kering tidak akan bercambah. Hal ini kerana tidak menepati syarat asas percambahan. Jadi apakah syarat itu? Terdapat tiga syarat atau keperluan asas untuk benih bercambah iaitu
air
,
oksigen
, dan
suhu yang sesuai
.

Cukup air, oksigen dan suhu maka bercambahlah benih. Kebanyakan biji benih sayur yang kita tanam sesuai dengan suhu di Malaysia iaitu sekitar 20-30 celcius. Jadi tidak perlulah kita risau untuk menanam kangkung, sawi, kailan dan kubis di halaman rumah.

Asas #2 – Kualiti Biji Benih

Biji benih berkualiti akan menghasilkan anak pokok yang sihat dan kuat. Ciri-ciri benih berkualiti adalah seperti bentuk yang elok, saiz dan warna yang bagus.

Biji benih yang bagus akan mudah bercambah atau bernas. Contohnya jika kita membeli biji benih sawi yang bagus, biasanya akan bercambah sekitar tiga hingga lima hari. Namun jika lebih daripada itu masa percambahan, tandanya biji benih itu sudah lama dan tidak berkualiti.

Jumlah percambahan juga tinggi iaitu sekitar 90-95%.

Oleh itu pastikan kita dapat sumber biji benih yang berkualiti daripada penjual yang dipercayai. Hal ini kerana kadang-kala ada penjual yang menjual biji benih yang sudah lama disimpan. Sebab itu apabila kita menyemai biji benih walaupun sudah 10 hari menunggu, tetapi tiada yang bercambah.

Saya sarankan anda membeli biji penih daripada jenama yang terbaik dan terkenal seperti Baba, Green World Agro dan Trio.

Asas #3 – Masa Percambahan

Setiap jenis biji benih sayur bercambah pada tempoh yang berlainan. Ada yang sekejap seperti dalam 48 jam. Ada juga yang memakan masa sehingga 10 hari.

Contohnya sawi, bayam dan kangkung akan bercambah dalam sekitar 2-4 hari selepas semai. Manakala cili dan tomato sekitar 7-14 hari selepas semai.

Jika lebih dari 20 hari dan masih tidak nampak kelibat semaian, eloklah kita audit kembali kenapa biji benih tidak bercambah.

Asas #4 – Media Semaian Sesuai

Kalau kita perhatikan betul, media tanaman bukanlah syarat utama untuk biji benih bercambah. Betul tak? Kita hanya perlukan air, oksigen dan suhu yang sesuai.

Jadi apakah fungsi media semaian? Hal ini terjawab apabila media semaian mampu membekalkan air berterusan kepada biji benih tanpa melemaskan biji benih di dalam air. Biji benih akan dapat air dan oksigen daripada media semaian.

Media semaian perlu adalah ciri-ciri berikut:

bebas penyakit (steril)

mudah menyerap dan menyimpan air

poros – mudah untuk akar benih tumbuh

bebas benih rumpai

Menjadi amalan di Malaysia untuk petani menggunakan lumut gambut atau peatmoss (
beli sini)
 sebagai media semaian. Hal ini kerana peatmoss menepati semua ciri-ciri media semaian yang sesuai. Saya sangat sarankan untuk sesiapa yang ingin mula berkebun mulakan dengan peatmoss.

Penggunaan peatmoss akan mengurangkan kadar kegagalan anda dalam mula berkebun. Baca lanjut dan anda akan dapat tahu cara semai guna peatmoss.

Walaupun begitu kita juga boleh menggunakan tanah kebun, sabut kelapa hancur (cocopeat) dan kompos sebagai media semaian.

Paling bagus jika kita dapat campurkan lumut gambut, sabut kelapa hancur, sekam bakar dan kompos dengan nisbah 1:1:1:1. Campuran semua bahan ini menjadikan media semaian paling mantap.

Asas #5 – Umur Biji Benih

Lagi lama kita simpan biji benih, lagi kurang berkualiti. Suhu bilik akan merosakkan biji benih. Paling bagus jika benih lebihan kita simpan di dalam peti ais di bahagian bawah. Pastikan label dengan betul agar tidak tersilap. (
beli sini biji benih berkualiti
)

Setelah kita faham asas benih. kita masuk ke cara semaian benih sayur yang betul.

Cara Semai Biji Benih

Terdapat dua cara yang boleh kita laksanakan dalam aktiviti semaian ini. Pertama adalah semaian terus ke dalam bekas tanaman. Kita ambil biji benih dan terus tanam ke dalam pasu. Dari situ kita jaga sehinggalah tuai.

Kedua pula adalah dengan semai dahulu di bekas lain seperti di dalam talam semaian (seed tray) (
beli sini
) atau pun tapis. Setelah benih bercambah, kita pindah benih ke bekas lebih besar atau terus ke atas batas. Dari situ kita jaga sehinggalah tuai.

Kaedah kedua lebih renyah tetapi hasil kemenjadiannya lebih tinggi berbanding kaedah pertama.

#1 Semaian Terus

Biji benih sayur yang harga murah, mudah bercambah dan saiz yang besar sesuai untuk teknik semaian terus. Biji benih besar seperti kangkung, ketumbar,

Walaupun begitu, biji benih halus seperti bayam juga boleh kita semai terus. Hal ini kerana harga benih bayam adalah relatif murah.

#2 Semaian Di Bekas

Biji benih halus seperti bayam, tomato, dan cili biasanya elok kita semai di dalam bekas kecil dahulu. Saya menyemai di dalam pasu kecil atau di atas tapis kecil. Ini terpulang kepada bekas yang kita ada. Asalkan bekas tersebut tidak bertakung air. Media semaian ikut seperti saya nyatakan pada Asas #4.

Benih tomato di dalam tapis.

Benih tomato dalam pasu kecil.

Benih terung telunjuk dalam dulang semaian.

https://www.youtube.com/watch?v=Vt5Uk01of-Y
Video can’t be loaded because JavaScript is disabled:
เพาะเมล็ดผักสลัดวันเดียวขึ้นทันใจ ไม่ยุ่งยากอีกต่อไป (https://www.youtube.com/watch?v=Vt5Uk01of-Y)

Semai benih salad di atas tisu.

Jika hendak lebih teratur paling bagus jika kita semai di dalam dulang semaian (
beli sini
). Ikuti video di bawah untuk caranya.

https://www.youtube.com/watch?v=Wzc7NLut9Is&t=5s
Video can’t be loaded because JavaScript is disabled:
Cara Semai Biji Benih Sayur dalam Talam Semaian (https://www.youtube.com/watch?v=Wzc7NLut9Is&t=5s)

Cara semai benih guna dulang semaian (seed tray)

Paling penting adalah semai 1-2 biji benih sahaja untuk setiap lubang. Ramai pemula terlalu teruja sehingga bubuh 5-10 biji benih per lubang. Akibatnya benih bercambah dan tumbuh kurus meleding.

Manakala untuk kedalaman benih sekitar 0.5-1 cm sahaja. Jangan terlalu dalam. Takut benih lemas. Jangan terlalu cetek. Takut benih kering akibat terdedah.

Selesai kita semai benih di dalam bekas, boleh kita letak di tepi rumah atau tempat yang redup. Jangan terus jemur kerana bekas akan cepat kering dek pancaran cahaya matahari.

Keperluan Cahaya

Sebaik sahaja kita nampak benih bercambah, perlulah kita pindah benih ke tempat yang ada cahaya matahari. Di tepi tingkap atau tepi rumah sudah memadai.

Benih yang tumbuh kurus tanda tempat yang kita letak benih itu kurang cahaya matahari. Ubah ke tempat yang ada cahaya matahari.

Jika kita rajin, kita boleh guna lampu LED (
beli sini
) sebagai ganti cahaya matahari. Jarak minimum 15cm dari anak benih.

Benih tinggi dan kurus adalah tanda kurang cahaya. (
sumber foto
)

Pindah Tanam Anak Benih

Tanda anak benih boleh pindah ke pasu lebih besar atau atas batas adalah apabila sudah ada 3-5 daun sebenar. Semasa ini akar anak benih sudah kuat dan mampu bertahan setelah pemindahan. Jika hendak tahu lebih, boleh baca artikel ‘
Cara Pindah Tanam Anak Pokok
‘.

Rumusan

Aktiviti semaian benih adalah asas untuk kita berjaya dalam berkebun. Jika gagal, usah risau. Teruskan. Insya-Allah akan berjaya nanti.

Rujukan

https://pubs.extension.wsu.edu/propagating-plants-from-seed

https://content.ces.ncsu.edu/seed-and-seed-quality


2 Cara Mudah Tanam Pudina (#2 Paling Senang)

Pudina antara tanaman yang mudah untuk tanam. Sesiapa pun boleh mula menanam pudina hari ini!

Di sini saya terangkan cara mudah untuk menanam pudina di dalam bekas. Ya bekas. Kita tidak perlu bersusah payah menanam pudina di atas tanah atau batas. Hanya dengan bekas.

Benih

Di Malaysia sukar untuk kita mendapat benih pudina berkualiti. Apa yang saya buat adalah dengan membeli sahaja beberapa keratan pudina di pasaraya. Saya buang semua daun pudina. Saya kerat sekitar 10cm batang pudina. Saya cucuk 1/4 keratan tersebut ke dalam pasu . Dalam masa seminggu hingga dua minggu akan kelihatan pucuk pudina baru keluar.

Saiz bekas

Saiz yang ideal adalah antara bekas 2 liter hingga 5 liter. Ya. Memang kiraan isipadu guna liter. Kalau saya terangkan meter persegi lagilah tak faham.

Matahari

Pudina boleh membesar dengan baik dengan hanya menerima 3-5 jam sehari cahaya matahari. Ini bermakna pudina sesuai diletakkan di tepi tingkap atau balkoni yakni di kawasan redup.

Baja

Pudina adalah tanaman jenis suka jika dibaja berkala. Bubuh baja organik setiap minggu atau dua minggu sekali. Beberapa butir tinja ayam yang diproses sudah memadai setiap minggu. Bubuh di dalam tepi bibir pasu. Jangan pula pada batang pudina! Baja bersifat panas. Jika terlalu dekat akan melecur batang pudina itu nanti.

Siram

Pudina suka air yang banyak tetapi tidak tempat genang (bertakung). Menjadi sebab juga menanam pudina di bekas yang besar (5 L) agar tanah bekas tak cepat kering. Siram dua kali sehari. Awal pagi dan lewat petang. Malam? Terpulang.

Penyelenggaraan

Pudina menjadi kurang produktif apabila terlalu padat di dalam pasu. Akarnya boleh memenuhi pasu dan membuatkan ia semakin kurang subur. Kita boleh lihat dengan banyak gugur daun pudina. Banyak tinggal batang sahaja. Daun juga mula menguning banyak. Untuk mengatasi masalah ini, pecahkan pudina kepada dua atau empat bahagian. Setiap bahagian masukkan  ke dalam pasu baharu. Masukkan juga kompos sebagai baja.

Cubit

Untuk tidak bagi pokok pudina tumbuh menegak sahaja, kita cubit pucuknya apabila sudah mula ada lima hinggga tujuh helai daun. Ini akan menggalakkan pudina menjadi lebih rimbun dan banyak daun.

Cantas

Pokok pudina paling cepat membesar. Jangan biarkan rimbunan pudina padat. Rajinkan diri anda membuang mana-mana daun yang rosak dan kekuningan. Apabila kita lihat pokok pudina mula menjalar, cantas sehingga menjadi pendek sekitar 10-15 cm. Selepas mencatas, pastikan kita membaja pudina kita. Pencantasan penting agar pokok pudina kita kekal sihat dan subur. Cantas walaupun kita kurang menggunakannya dalam masakan.

Pudina yang mana?

Terdapat pelbagai varieti pudina, bermula dari rasa sehinggalah kegunaannya. Cuba satu berdasarkan minat anda. Anda boleh buat teh, letak di dalam makanan ataupun sebagai ulaman di meja makan anda.

Sekarang giliran anda pula untuk bercerita. Jangan lupa tinggalkan komen tentang pudina anda!


Cara Mudah Mencegah Serangga Perosak Tanaman

Apabila berkebun kita tidak akan lari daripada serangan serangga perosak. Sebelum kita membunuh serangga, ada cara mencegahnya.

Tanaman Penghalau

Tanaman penghalau ini mempunyai aroma yang membuatkan serangga tidak suka. Contohnya bau serai wangi tidak disukai oleh kebanyakan serangga perosak seperti afid dan kepinding putih.

Jika kita menanam sekeliling tanaman kita dengan serai wangi, boleh mengurangkan serangan serangga perosak.

Bawang putih dan bawang merah juga mampu menghalau serangga.

Kunyit juga mampu menghalau kepinding putih. Namun kunyit digemari daunnya oleh ulat bulu dan belalang. Ini satu masalah yang boleh diatasi dengan racun organik. Baca seterusnya.

Tanaman Penarik

Tanaman penarik adalah tanaman yang dapat menarik serangga untuk datang menyerangnya. Antara tanaman penarik adalah seperti pokok bunga tahi ayam dan daun kesum.

Baja Organik

Baja yang bagus akan membuatkan pokok sihat.

Kebun Bandar ada mengeluarkan baja organik sendiri yang memang terjamin kualitinya.

Semburan Racun Organik

Ada racun organik sifatnya untuk membunuh dan ada sifatnya untuk menghalau sahaja.

Contohnya racun organik buatan sendiri yang menggunakan bawang putih dan cili sifatnya adalah untuk menghalau dan bukannya membunuh. Jika serangga mati, itu satu bonus.

Tapi larat ke nak buat selalu?

Untuk mudah boleh guna racun organik JAWAR S.


Cara Guna Cuka Kayu Pertanian Untuk Tanaman di Kebun

Saya mula mengenali cuka kayu sekitar tahun 2018. Pertanian organik di Asia Tenggara banyak menggunakan satu bahan yang seakan cuka tetapi bukanlah cuka. Bahan ini bertindak seakan vitamin kepada pokok yang dinamakan sebagai cuka kayu.

Apakah itu cuka kayu? Cuka kayu (
wood vinegar
) adalah cecair sampingan hasil pembakaran arang tanpa udara.
Teknologi cuka kayu berasal dari Jepun. Cuka kayu disebut sebagai
mokusaku
dalam bahasa Jepun. Di Malaysia cuka kayu adalah produk sampingan terhasil daripada pembakaran arang bakau. Kilang-kilang pembakar bakau ini banyak terdapat di persisiran pantai Malaysia terutamanya di Taiping, Perak. Walaupun ada terselit perkataan cuka, ini tidak bermakna cuka kayu ini mempunyai sifat seperti cuka makan yang biasa kita guna di dapur.

Cuka kayu yang akan saya terangkan dalam artikel kali ini khas untuk kegunaan pertanian sahaja.

Kebaikan Cuka Kayu

Persoalan utama yang akan muncul mestilah
apa manfaat cuka kayu pada tanaman di kebun saya?

Antara
khasiat cuka kayu
 adalah:

Bertindak sebagai racun organik dengan menjadi penangkis serangga perosak, mengawal pertumbuhan kulat merbahaya dan bakteria.
Membasmi kuman dan meneutralkan keasidan tanah, membaiki tahap pH dan menambah kepekatan nitrogen menjadikan tanah lebih sihat.
Mengurangkan kerosakan oleh penyakit tumbuhan dan serangga musuh tanaman.
Mengurangkan penggunaan bahan kimia dan baja komersial sehingga 50%
Menambah jangkahayat batas tanaman, memanjangkan tempoh kesegaran sayur-sayuran, buah-buahan dan bunga-bungaan,
 Menambah kemanisan buah-buahan dan tebu
Mempercepatkan proses kompos terhasil
Mengurangkan bau busuk kompos
Menghilangkan bau bahan buangan ladang dan membasmi kuman ladang ternakan lembu, ayam dan rumah burung walet.

Infografik mudah tentang manfaat cuka kayu terhadap tanah dan tumbuhan.

Mengikut kajian yang dilakukan di Jepun,
cuka kayu asli
 mengandungi lebih daripada
200 bahan kimia
seperti asid asetik, formaldehyde, ethyl-valerate, methanol dan tar yang berguna kepada tumbuhan. Bahan-bahan ini jika betul penggunaanya mampu memberi kesan yang bagus kepada tanaman dan juga tanah.

Secara umum, cuka kayu dapat meningkatkan kualiti tanah, mengawal perosak dan menggalakkan pertumbuhan pokok. Walaupun begitu, jika terlebih dos cuka kayu boleh mendatangkan kesan toksik.

Satu kajian di Thailand, menunjukkan semburan cuka kayu pada dusun buah meningkatkan hasil dusun tersebut berbanding pokok yang tidak disembur dengan cuka kayu.

Saintis di Thailand mendapati apabila cuka kayu disembur di atas tanah sekeliling tanaman, terdapat peningkatan bilangan mikrob baik dan merangsang pertumbuhan akar. Tambahan pula produk sampingan arang kayu ini mampu meningkatkan pertahanan pokok terhadap penyakit.

Cuka kayu selamat untuk digunakan dan tidak memberi kesan buruk kepada manusia. Selepas sembur cuka kayu, kita tetap boleh menuai tanaman dengan syarat dibasuh dahulu sebelum makan.

Cuka kayu ibarat hormon baik  yang akan diserap dalam daun, batang dan akar pokok. Ini seterusnya menjadikan tumbuhan lebih kuat, daun menghijau dan rintang (tahan serangan) pada perosak dan penyakit.

Apa yang menarik lagi, tempoh penyimpanan cuka kayu boleh mencecah sehingga 5 tahun lamanya. Lagi lama cuka kayu ini disimpan, lagi meningkat kualitinya.

Penghasilan Cuka Kayu

Bagi memahami komponen dalam cuka kayu dan bagaimana ia bertindak adalah lebih elok jika kita faham bagaimana cara membuat cuka kayu.

Kayu mengandungi serat, selulosa, hemiselulosa dan lignin. Apabila bahan-bahan di dalam kayu ini dibakar tanpa udara, yang mana proses ini dikenali sebagai pirolisis, akan membentuk beberapa sebatian baharu. Jenis sebatian yang terhasil ini bergantung pada ketinggian suhu api ketika pirolisis.

Pembakaran kayu bakau untuk dijadikan arang menghasilkan asap yang kemudian menyejuk menjadi cecair yang dinamakan cuka kayu.

Semasa proses pembakaran ini, selulosa dipirolisis dahulu dan diikuti lignin.

Proses pengkarbonan ini dapat dilihat secara fizikal melalui asap yang keluar dari kebuk pembakaran. Bermula dengan asap putih, asap akrid, asap tajam dan asap keungguan. Setiap warna asap ini menjadi tanda setiap tahap proses pembakaran arang.

Asap yang keluar dari corong kebuk pembakaran arang ini akan menyejuk dan seterusnya menjadi cecair kehitaman. Cecair inilah dinamakan sebagai cuka kayu. Di Indonesia, cuka kayu dipanggil sebagai asap cair.

Kegunaan Cuka Kayu

Terdapat pelbagai kegunaan dan kebaikan cuka kayu. Ini bermula dengan melihat cuka kayu mengandungi pelbagai bahan aktif di dalamnya. Ini membezakan ia daripada bahan kimia pertanian yang ada 2 atau 3 sahaja bahan aktif. Jika kita nak bandingkan dengan ubat, cuka kayu boleh dikatakan sebagai ubat herba. Kekuatannya bukan datang daripada satu bahan sahaja tetapi gabungan antara 200 lebih bahan yang ada didalamnya.

Kombinasi inilah membuatkkan cuka kayu menjadi bahan yang mampu mengawal penyakit dan perosak, meningkatkan bakteria baik, dan membantu perkembangan akar.

Manfaat Pada Tumbuhan

Cuka kayu memang sesuai pada tumbuhan. Berikut adalah manfaat kepada tumbuhan:

Bertindak sebagai racun perosak dan racun kulat semula jadi pada tumbuhan
Perangsang bagi meningkatkan kadar fotosintesis daun
Meningkatkan perkembangan akar dan daun
Membaiki penyerapan nutrien melalui akar

Manfaat Pada Kompos

Ada sesiapa yang suka
membuat baja kompos sendiri
? Cuka kayu bagus dalam memperbanyakkan bakteria baik dalam kompos. Hal ini menjadikan ia sebagai bahan aktivator kompos yang bagus.

Kajian menunjukkan semburan cuka kayu pada kompos mempercepatkan penghasilan kompos sehingga 2 kali ganda. Jika kompos itu mengambil masa 2 bulan untuk terhasil, dengan adanya cuka kayu, hanya perlu satu bulan untuk terbentuk kompos siap. Menarikkan!

Mengurangkan Penggunaan Racun Kimia

Di Filipina, petani sana mendapati cuka kayu mampu mengurangkan kebergantungan pada racun kimia. Mereka mencampurkan cuka kayu separuh daripada jumlah racun yang disyorkan.

Contohnya jika satu tong pam 20 L perlu dimasukkan racun kimia sebanyak 100mL, maka hanya guna 50mL campur dengan 50mL cuka kayu. Petani dapat menjimatkan sehingga 50% jumlah racun yang digunakan.

Selain itu ini dapat mengurangkan risiko berbahaya petani terdedah kepada racun kimia yang berbahaya.

Bahaya Cuka Kayu

Walaupun hasil produk sampingan arang ini banyak manfaat, tetapi tetap ada
keburukan dan bahaya cuka kayu jika digunakan secara berlebihan
. Saya boleh beri analogi cuka kayu sama seperti vitamin kepada manusia. Kalau kerap makan vitamin pun tiada manfaatnya pada diri. Jika terlebih dos pula akan memudaratkan diri.

Begitu jugalah dengan cuka kayu. Jangan sebab teruja dengan manfaatnya, kita sembur setiap hari dengan harapan akan memberi kebaikan yang berlebihan kepada pokok. Walhal ini akan mendatangkan kerosakan kepada tanaman kita pula.

Hal ini dinyatakan sendiri oleh petani Jepun berdasarkan pemerhatian mereka pada kebun berdekatan kilang penghasilan arang kayu. Tanaman yang ditanam berdekatan 100 meter dari kilang tidaklah sesubur tanaman dengan jarak lebih 100-1000 meter dari kilang.

Ini jelas menunjukkan kesederhanaan itu lebih penting dalam kita menggunakan cuka kayu pada tanaman.

Sukatan Cuka Kayu

Bagi sayur, pokok buah dan pokok bunga, boleh guna nisbah 2:1000. Contohnya 2mL cuka kayu campur dengan 1L air. Jika guna tong pam 20 L, campur dengan 40 mL cuka kayu. Sembur pada daun, batang dan pangkal serta tanah di sekiling pokok.

Semburan hendaklah dibuat seminggu sekali agar dapat memberi kesan yang optimum. Jika tanaman telah teruk diserang penyakit atau perosak, bolehlah kita membuat penyemburan lebih kerap seperti 2-3 kali semburan dalam seminggu.

Apabila tanaman mula pulih, kurangkan kepada 1 kali seminggu. Macam saya, akan set setiap hari Sabtu atau Ahad untuk sembur pokok-pokok saya dengan cuka kayu.

Campuran Bersama Baja Foliar dan Racun

Antara kelebihan cuka kayu adalah sifatnya yang sinergistik dengan baja foliar (baja daun) dan juga apa-apa racun kimia. Sama ada racun serangga mahupun racun rumpai. Sinergestik bermaksud cuka kayu mampu meningkatkan keberkesanan baja foliar dan racun kimia apabila dicampur bersama. Ibarat 1 + 1 = 3 (yang tiga bukan dua).

Caranya adalah mudah sahaja. Jika baja foliar menyarankan 10 mL dicampur dengan air 1L, maka jadikan separuh dan campur bersama cuka kayu.

Begini,

Panduan Asal: 10 mL baja foliar + 1 L air
Panduan bersama cuka kayu: 5 mL baja foliar + 5 mL cuka kayu + 1 L air

Lihat bagaimana cuka kayu mampu menjimatkan separuh penggunaan baja foliar. Perkara ini juga sama untuk penggunaan racun kimia.

Begini,

Panduan asal: 10 mL racun kimia + 1 L air
Panduan bersama cuka kayu: 5 mL racun kimia + 5 mL cuka kayu + 1L air

Cara Beli Cuka Kayu

Terdapat pelbagai gred cuka kayu. Ada di antara penjual mencairkan cuka kayu dengan mencampur cuka kayu asli dengan air. Hal ini membolehkan mereka menjual cuka kayu pada harga yang murah dan rendah.

Bagi saya hal ini adalah tidak patut. Sebab apabila pengguna beli dan mencuba cuka kayu, mereka dapati cuka kayu tidak seperti yang dikata. Walhal salah mereka membeli cuka kayu tidak berkualiti.

Justeru, saya sarankan anda membeli cuka kayu berkualiti (
beli sini
). Anda boleh beli pada kadar 1L untuk sesiapa yang baru nak mula atau skala rumah. Manakala jika anda yakin dengan kebaikan cuka kayu, boleh terus beli cuka kayu tong 25L (
beli sini
).

Cuka kayu tong 25L sesuai untuk pekebun 1 ekar ke atas. Penjimatan berganda dengan harga bawah RM10 / liter.

Nota: Dengan anda membuat pembelian melalui pautan diberikan, saya akan mendapat sedikit komisien daripada Shopee. Hal ini akan membantu saya untuk terus menyediakan lebih banyak konten berkualiti di website saya ini.

Rujukan

https://www.jaec.org/jaec/english/4.pdf
https://www.jica.go.jp/philippine/english/office/topics/pdf/publications_11.pdf
https://www.toyochukk.co.jp/en/syohin-ki.html
http://www.doishouten.co.jp/english/page_english1/e_wood.html


Pelbagai Manfaat EM1 dalam Pertanian

Apabila kita bercakap tentang pertanian organik, kita tidak akan terlepas daripada istilah EM. Nama penuh bagi EM adalah effective microorganism. Ianya banyak digunakan dalam pertanian organik terutamanya dalam pembuatan baja organik.

Pada artikel kali ini saya akan bercerita tentang EM:

Apakah itu EM?
Kandungan mikroorganisma dalam EM
Cara guna EM dalam pertanian, penternakan dan akuarium
Perbezaan antara EM dan IMO

Apakah itu EM1?

Effective microorganisms atau EM ialah campuran mikroorganisma bagus dan tidak patogenik dihasilkan melalui proses semulajadi tanpa penglibatan sintesis kimia atau ubahsuai genetik.
 Tiga kumpulan utama EM adalah: Bakteria laktik asid, yis dan bakteria fototrofik.

Mikroorganisma ini terdapat secara semula jadi dalam persekitaran. Pelbagai bahan boleh diguna untuk membiak mikroorganisma ini. Bakteria baik hasil kultur campuran dari mikroorganisma hidup ini membantu merencatkan pertumbuhan bakteria patogen (mudah cakap – bakteria jahat) yang ada dalam ekosistem tanah.

Sejarah Penemuan EM

EM mula ditemui oleh seorang saintis Jepun bernama Teruo Higa pada tahun 1982. Pada awal kajian beliau hanya fokus pada satu satu jenis bakteria sahaja. Kemudian pada satu kejadian yang tak dijangka beliau sedar bahawa kunci untuk berjaya guna bakteria adalah gabungan antara mereka. Setelah beberapa kajian, akhirnya Prof. Higa berjaya menemui campuran sempurna bagi menggalakkan pertumbuhan bagus tumbuhan. Beliau namakan campuran ini “EM”.

Apakah beza antara EM1 dan EM4? Di Malaysia, EM dijenamakan sebagai EM1. Manakala di Indonesia EM dijenamakan sebagai EM4. Kedua-duanya adalah produk yang sama. Hanya berbeza pada jenama sahaja.

Penghasilan EM

EM adalah campuran bakteria semula jadi yang dihasilkan daripada proses penapaian semulajadi yang terkawal. Tiada pengubahsuaian dari segi genetik ataupun kimia. EM selamat digunakan dan diakui 100% organik oleh OMRI dan sekarang ianya digunakan di lebih 120 buah negara.

EM terdiri daripada bakteria fotorop, bakteria laktik asid (boleh ditemui dalam bahan tenusu), yis (yang terdapat dalam roti), aktinomiset dan kulat penapaian. Mikroorganisma ini secara fisiologi sesuai antara satu sama lain dan hidup bersama dalam kultur cecair. Terdapat kajian menunjukkan bahawa inokulasi EM pada tanah mampu menaikkan kualiti tanah, kesuburan pokok dan hasil.

Bagaimana mikroorganisma dalam EM bertindak?

Bagaimana tiga kumpulan mikroorganisma ini dapat berkerjasama antara mereka bagi menghasilkan kebaikan pada tumbuhan? Mari kita kenali setiap satu kumpulan EM iaitu bakteria fotosintetik (
Rhodopseudomonas spp.
), bakteria asid laktik (
Lactobacillus spp.
), dan yis (
Saccharomyces spp.
).

Bakteria fotosintetik (PSB)

Bakteria fotosintetik (
photosyntetic bacteria
, PSB) adalah mikroorganisma yang boleh hidup sendiri tanpa memakan bakteria lain. Mereka menyerap tenaga daripada matahari dan haba tanah menjadikannya sebagai sumber tenaga menukarkan cecair dari sistem akar, bahan organik tanah dan gas seperti amonia kepada bahan binaan sel. Bahan binaan sel ini boleh jadi asid amino, asid nukleik dan gula. Bahan-bahan ini seterusnya boleh diserap terus ke dalam tumbuhan bagi membantu tumbesaran tumbuhan. Manakala pada sistem tanah, hal ini membantu perkembangan mikroorganisma bermanfaat.

Rhodopsuedomonas palustris
 — kumpulan bakteria bermanfaat dalam memecahkan molekul dan mencerna sebatian toksik. Campuran mikrob yang unik ini menghasilkan antioksidan yang antaranya inositol, ubiquinon, saponin, polisakarida, polyphenol, dan mineral-mineral lain. Antioksidan ini membantu sistem pertahanan semulajadi yang boleh menghalang pertumbuhan bakteria-bakteria yang tak bagus. Hal ini menjadikan bakteria fototrop sebagai kunci utama dalam larutan EM.

Secara ringkasnya PSB berfungsi menghasilkan asid amino, asid nuklik, bahan bioaktif dan gula yang akan menggalakkan pertumbuhan tanaman.

Bakteria Asid Laktik (LAB)

Bakteria asid laktik (lactic acid bacteria, LAB) diketahui dalam menghasilkan asid laktik daripada gula dan karbohidrat hasil sampingan bakteria fotosintetik dan yis. Asid laktik mempunyai kesan steril (bebas kuman) dan kehadirannya mengganggu perkembangan nematod dalam tanah. Bakteria asid laktik juga terlibat dalam penguraian selulosa dan lignin dalam bahan organik tanah.

Berfungsi sebagai pelindung dengan membantut perkembangan mikrob dan serangga berbahaya seperti fusarium dan nematod. Juga berfungsi sebagai bahan penggalak pengkomposan bahan-bahan organik.

Yis atau Ragi

Yis menghasilkan hormon dan enzim yang dapat membantu pembahagian sel tumbuhan dan akar. Mereka menggunakan asid amino dan gula hasil sampingan daripada bakteria fotosintetik dan akar tumbuhan. Seterusnya membantu pertumbuhan bakteria asid laktik.

Berfungsi sebagai pengeluar hormon dan enzim yang bertindak sebagai bahan bioaktif untuk meningkatkan keaktifan sel tanaman dan akar.

Dapat kita simpulkan tiga genera mikrob tersebut (PSB, LAB, yis) bekerjasama secara semulajadi dan menghasilkan sebatian bermanfaat seperti vitamin, hormon, enzim, asid organik, mineral, bioaktif dan pelbagai lagi antioksidan apabila ia bertemu bahan-bahan organik.

Sifat EM

Sifat EM secara amnya ialah cecair berwarna kuning coklat, berbau enak dan berasa masam. Ianya sangat sesuai digunakan dalam bidang pertanian dan penternakan untuk meningkatkan mutu dan hasil pengeluaran.

Kesesuaian Penggunaan EM

Ianya amat sesuai digunakan pada projek pertanian dan fertigasi, ternakan ikan darat, ternakan haiwan, tempat pelupusan sampah, saluran tandas yang berbau dan sebagainya. Bayangkan betapa banyaknya kegunaan EM ini.

Kebaikan dan Kelebihan EM Dalam Pertanian

Teknologi EM dalam pertanian adalah seperti berikut:

EM menggalakkan pertunasan, pembesaran, penghasilan dan keranuman dalam produk tanaman.
Menggalakkan pembungaan dan pembuahan
Menggalakkan tumbesaran, hasil dan kualiti tanaman.
Meningkatkan keupayaan proses fotosintesis tanaman.
Menukar bahan organik kepada baja dengan cepat.
Menambah daya tahan tumbuhan terhadap serangga dan penyakit.
Memulih dan menambah baik keadaan fizikal, kimia dan biologi tanah.
Konsep inokulasi membentuk persekitaran yang sesuai dan selesa untuk tanaman
Kesan sinergi daripada organisma yang hadir

Kebaikan EM dalam Penternakan

Mengurangkan bau busuk dalam kandang dan kolam.
Mengurangkan lalat, kutu dan serangga berbahaya.
Meningkatkan kesihatan dan daya tahan ternakan.
Meningkatkan kualiti produk dan kesegaran.
Menjadi bahan makanan tambahan kepada ternakan dan mengurangkan bau busuk dari bahan buangannya.
Mengurangkan kos ubatan dan rawatan ternakan.

Kebaikan EM Untuk Ikan, Akuarium, Tasik, Kolam dan Air Pancuran

Kolam buatan, tasik dan air pancuran memang banyak dibina di taman-taman reakrasi sebagai daya penarik selain untuk menenangkan minda ianya juga dapat menaikkan nilai perniagaan. Kolam ini bagaimanapun akan membina ekosistemnya sendiri dan ianya dengan mudah keluar dari kstabilannya(balance). Jika air terbiar statik dalam jangkamasa yang lama, jentik-jentik akan mulai mendominasi, alga mula wujud dalam air dan bau yang tak menyenangkan akan terhasil seterusnya mulai busuk. Menambah pengudaraan(water circulate) boleh mengurangkan masalah ini namun ianya bergantung pada kualiti air tersebut, kalsium dan alga tetap terbentuk.

Penggunaan EM aktif secara berkala akan memperbanyakkan mikrob bermanfaat. Hal ini seterusnya dapat mengawal perkembangan alga dengan mengurangkan kehadiran nutrien dan sentiasa mengawalnya pada paras yang rendah. EM aktif juga berkebolehan meneutralkan air iaitu bertindak sebagai klorinator semulajadi dan menghalang pembentukan lapisan kristal di atas permukaan air.

Kadar dos adalah 1:1000, iaitu satu bahagian EM (probac) bagi setiap 1000 bahagian air. Dos ini disarankan diberikan bagi setiap minggu. Penggunaan Mudball juga disarankan. Biarkan beberapa hari atau minggu untuk EM (probac) bekerja untuk anda. Jika tinggi bahan organik (sludge), kemungkinan akan terhasil suatu lapisan di permukaan dan ianya akan beransur-ansur hilang. Proses bioremediation semulajadi ini sedang berjalan dan biarkanlah EM bekerja.

Sukatan EM

Cara Pengunaan EM

Semburan pada tanah, pokok dan kawasan persekitaran.
Tambah EM dalam makanan dan minuman ternakan.
Sembur pada najis, lantai dan bangunan ternakan.
Masukkan EM dalam kolam ternakan.

Kandungan EM Tulen

N – 0.5%
P – 0.3%
K – 2.2%
Ca – 2.0%
Mg – 0.4%
Fe – 0.03%
Cu – 0.5%
B – 0.2%

Cara Aktifkan EM untuk Pertanian

Induk (EM Tulen) atau EM1 perlu diaktifkan terlebih dahulu dengan cara mencairkannya dengan kaedah pemberian cecair dan makanan kepada EM Tulen tersebut pada kadar 5%.

Bahan:

EM Tulen = 50ml
Molasses (Gula Merah) = 50ml
Air (Bebas Klorin) = 1 liter

Cara penyediaan:

Campurkan bahan-bahan di atas di dalam satu bekas.
Kacau sehingga sebati
Perapkan selama 3 hingga 5 hari
Apabila kulat putih telah terbentuk di bahagian atas permukaan campuran, ini menunjukkan EM tersebut telah aktif dan sedia digunakan.

Cara guna:

Siram EM aktif ke atas tanah atau lakukan semburan pada keseluruhan bahagian tanaman seperti daun, batang, bunga, buah termasuk juga di dalam polibag dan kawasan persekitaran kebun.

Kadar kekerapan semburan boleh dibuat seminggu sekali. Seeloknya disembur di awal pagi atau lewat petang. Elakkan menyembur di waktu tengah hari atau ketika pancaran matahari terik. Ini agar mikrob EM tidak mati.

Penggunaan EM dalam Penanaman Cendawan

Penggunaan EM dalam penanaman cendawan boleh mengurangkan kerosakan pada bongkah (PP) cendawan setelah melalui proses pemeraman. ‘Bacteria baik’ atau EM ini juga dapat meningkatkan tumbesaran cendawan dan menambah pusingan pengeluran 6-7 kali. Bongkah cendawan yang sudah lama dan tidak lagi hasilkan cendawan boleh ditukar kepada baja kompos yang berkualiti tinggi.

Kesan EM pada cendawan:

Meningkatkan pengeluaran hasil 10% ke 15%,
Kerosakan cendawan berkurangan sehingga 20%
Rasa cendawan lebih kenyal dan sedap
Kurang serangan serangga perosak
Cendawan dapat disimpan 6 hingga 7 hari

Perbezaan EM dan IMO / MOL

Mesti akan ada yang bertanya
apakah beza antara EM dan IMO?
 Untuk leraikan kekusutan ini eloklah saya beri penerangan bagi setiap singkatan.

EM = effective microorganism
IMO = indigenous microorganisms

Istilah MOL ini digunapakai oleh negara jiran kita iaitu Indonesia sebagai terjemahan kepada IMO. Jadi jika kita bercakap pasal MOL maksudnya sama dengan IMO.

Istilah MOL mewakili sekumpulan mikrob baik yang berasal di kawasan ia diambil. Ini berbeza dengan EM yang dikultur di dalam makmal dengan tujuan membantu peningkatan ekosistem tanah. EM adalah trademark syarikat EMRO Jepun.

Perbezaan utama antara dua bahan ini adalah MOL diambil dari persekitaran semula jadi manakala EM dibuat oleh manusia. Walaupun begitu, kedua-duanya hampir sama kegunaan dalam pertanian. Dalam artikel lain ada saya beri penerangan lanjut berkaitan MOL.

Anda boleh beli EM1 (
beli sini
) atau anda boleh
belajar cara membuat EM sendiri
.
Rujukan:

Inginkan bacaan lanjut? Saya sertakan rujukan yang saya buat untuk artikel ini. Selamat membaca!

https://www.emrojapan.com/what/
https://www.emnz.com/industries/expanding-em-for-use
http://prpm.dbp.gov.my/Cari1?keyword=mikroorganisma+bermanfaat&d=69812&#LIHATSINI
https://permaculturenews.org/2016/01/19/what-are-effective-microorganisms/
http://www.cgnfindia.com/imos.html
http://mboard.pcaarrd.dost.gov.ph/forum/viewtopic.php?id=3925
https://www.researchgate.net/post/What_is_the_different_between_EMO_and_IMO
https://www.youtube.com/watch?v=1Ke4OQljVmg


Pokok Gamal / Turus Pagar (Gliricidia Sepium) Banyak Manfaat kepada Kebun

Pokok gamal adalah pokok berkayu keras yang paling banyak manfaatnya kepada kebun. Pada asalnya pokok ini diperkenalkan di Tanah Melayu sebagai pokok lindungan kepada pokok kopi dan lada hitam.

Pokok ini sering digunakan sebagai pokok lindungan di ladang, baja hijau, pagaran hidup, kayu api dan makanan haiwan ternakan. Pokok ini berasal dari Amerika Tengah dan Selatan dan banyak digunakan di India, Sri Lanka, Asia Tenggara dan Amerika Tengah.

Di Tambunan, Sabah ini saya lihat ramai menanam pokok gamal. Tetapi mereka menggelar sebagai pokok pelindung atau pagar. Hal ini kerana fungsi pokok ini biasanya ditanam sebagai pagar di tepi kebun.

Maklumat Botani

Nama Melayu: Pokok Gliricidia, pokok gamal, pokok turus pagar, pagar kebun, bunga Jepun, lebai siah, kayu pelindung
Nama Inggeris: Gliricida, kawakate (Philipines), mother of cacao
Nama saintifik:
Gliricidia sepium
Keluarga: Leguminosae

Pokok gamal adalah pokok berbatang keras dan mampu mencapai ketinggian sehingga 10 meter. Pokok ini mempunyai kitaran hidup saka yang bermakna tetap kekal hidup walaupun telah berbunga dan berbuah.

Tergolong dalam keluarga Leguminosae atau kekacang ini menunjukkan pokok ini mampu menghasilkan baja sendiri bagi meneruskan kemandirian spesis.

Pembiakan

Pokok gamal ini boleh dibiakkan melalui dua cara. Cara pertama adalah menggunakan biji benih. Walaupun begitu, dengan cuaca di Malaysia, pokok ini jarang menghasilkan bunga. Susah nak dapat biji benih.

Oleh itu eloknya kita pergi ke kaedah kedua pula iaitu penanaman melalui keratan batang.

Penjagaan

Pokok yang digelar turus pagar ini tidaklah sukar untuk menjaga. Paling sesuai pokok ini ditanam pada musim hujan iaitu pada bulan Jun hinggalah Disember. Ketika ini kita tidak perlu risau untuk menyiram.

Setelah membuat cantasan, biasanya pokok ini akan mengambil masa sekitar 3 hingga 4 bulan untuk kembali pulih dengan subur.

Justeru kita boleh simpulkan terdapat sekitar 3 hingga 4 kali setahun boleh kita tuai hasil daripada pokok ini.

Manfaat kepada kebun

Setelah kita kenal asas botani dan pembiakan, sudah tibanya kita ketahui manfaat pokok ini kepada kebun kita.

Pokok Lindungan

Sebab utama pokok gamal diperkenalkan di Tanah Melayu adalah sebagai pokok lindungan. Kemudian fungsinya semakin bertambah apabila kajian banyak dilakukan terhadap pokok ini.

Tiang Hidup

Selain daripada pokok lindungan, pokok gamal juga menjadi tiang hidup untuk pokok lada hitam. Di Mexico mereka jadikan pokok gamal sebagai tiang untuk pokok buah naga.

Hal ini dapat menjimatkan kos penanaman pokok buah naga yang menggunakan kayu belian atau konkrit sebagai tiang.

Baja Hijau

Kalau kita perasan di dalam maklumat botani, pokok gamal ini digolongkan dalam keluarga kekacang. Pokok keluarga kekacang mempunyai keunikan untuk menghasilkan sendiri nitrogen. Nitrogen adalah salah satu unsur yang penting untuk tumbesaran pokok.

Penghasilan nitrogen ini adalah pada bintil-bintil yang terdapat di akar pokok kekacang. Di dalam bintil ini terdapat satu bakteria yang dinamakan sebagai rizobakter. Rizobakter inilah yang menangkap nitrogen di udara lalu disimpan di dalam bintil ini. Bintil ini seterusnya akan membekalkan nitrogen berterusan kepada keluarga kekacang.

Sebab itulah pokok gamal ini sangat berguna. Kita tidak perlu susah susah untuk fikirkan untuk sentiasa membaja pokok ini. Bahkan kita boleh jadikan pokok gamal ini sebagai kilang penghasilan kompos berterusan.

Istilah ini dinamakan baja hijau. Iaitu kita menggunakan pokok segar sebagai baja terus kepada tanah.

Seperkara lagi, kita juga boleh jadikan baja cecair menggunakan daun turus pagar ini.

Pagar Hidup

Pernah terfikir tak mengapa ada terdapat orang sebut nama pokok gliricidia ini sebagai pokok pagar? Sebab memang fungsinya yang boleh menjadi pagar hidup!

Kita hanya perlu mengambil keratan batangnya dan cucuk di sekitar kebun. Nanti dalam masa beberapa minggu keratan tersebut akan mula mengeluarkan pucuk. Tanda ia telah menjadi satu pokok yang baharu!

Bagaimanapun, menjadikan pokok gamal ini sebagai pagaran akan ada kosnya. Kita akan terpaksa sentiasa cantas agar mengawal tumbesaran. Sisa cantasan ini boleh kita longgokkan di satu tempat di kebun untuk dijadikan kompos.

Racun Organik

Hal ini saya baca di Filipina mereka menggunakan dedaun pokok gamal sebagai racun organik.

Makanan Haiwan Ternakan

Dedaun pokok ini selain daripada baja dan racun boleh juga menjadi makanan untuk haiwan ternakan. Boleh potong dan berikan kepada ternakan seperti kambing dan lembu.

Kayu Api

Jika di negara-negara dunia ketiga seperti Afrika dan Filipina, kayu pokok gamal ini dijadikan sebagai kayu api.

Rujukan

https://en.wikipedia.org/wiki/Gliricidia_sepium
Vermikompos daripada Gliricidia sepium dan Moringa oleifera MARDI Serdang
http://ebuletin.mardi.gov.my/buletin/19/Intan.pdf
Biografi Terpilih Gliricidia –
https://pdf.usaid.gov/pdf_docs/PNAAU449.pdf


Alat Berkebun – Gunting Pangkas Tanaman (Sekateur)

[fusion_builder_container hundred_percent=”no” equal_height_columns=”no” menu_anchor=”” hide_on_mobile=”small-visibility,medium-visibility,large-visibility” class=”” id=”” background_color=”” background_image=”” background_position=”center center” background_repeat=”no-repeat” fade=”no” background_parallax=”none” parallax_speed=”0.3″ video_mp4=”” video_webm=”” video_ogv=”” video_url=”” video_aspect_ratio=”16:9″ video_loop=”yes” video_mute=”yes” overlay_color=”” video_preview_image=”” border_size=”” border_color=”” border_style=”solid” padding_top=”” padding_bottom=”” padding_left=”” padding_right=””][fusion_builder_row][fusion_builder_column type=”1_1″ layout=”1_1″ background_position=”left top” background_color=”” border_size=”” border_color=”” border_style=”solid” border_position=”all” spacing=”yes” background_image=”” background_repeat=”no-repeat” padding_top=”” padding_right=”” padding_bottom=”” padding_left=”” margin_top=”0px” margin_bottom=”0px” class=”” id=”” animation_type=”” animation_speed=”0.3″ animation_direction=”left” hide_on_mobile=”small-visibility,medium-visibility,large-visibility” center_content=”no” last=”no” min_height=”” hover_type=”none” link=””][fusion_text]

Gunting pangkas
 atau
sekateur
 (
pruning shears
 /
secateurs
) ialah
 sepasang gunting khas memangkas dahan-dahan tanaman pokok
(perkataan
potong
 tidak digunakan untuk aktiviti pangkasan pokok). Gunting pangkas ini berbeza dengan gunting kain mahupun gunting untuk siang ikan di dapur.

Kalau ditanya saya, apakah
alatan wajib untuk pekebun rumah
, gunting pangkas adalah salah satu daripadanya. Jika tiada gunting pangkas, alamatnya kerja kita di kebun kurang berkesan.

Fungi Sekateur

Sebelum kita kenal lebih jauh apa itu gunting pangkas, kita kenal dahulu kepentingan aktiviti pangkasan.

Pangkasan penting bagi:

Membentuk rupa pokok

Membuang mana-mana dahan atau yang rosak dan tidak diperlukan

Menuai sayur dan buah

Ia mampu mencantas ranting dengan ketebalan diameter sehingga  2 cm diameter. Ketebalan atas daripada itu perlu guna
lopper
.

Jenis Gunting Pangkas

Gunting pangkas ini ada dua jenis. Setiap jenis ada fungsinya yang tersendiri. Mari kita kenal setiap satu.

Gunting Pangkas Anvil

Jenis anvil ini mengandungi satu bilah pisau tajam di atas dan satu lagi rata di bawah. Kalau kita lihat dengan lebih dekat, ia seperti pisau dengan kayu pemotong (anvil). Jenis ini digunakan untuk memotong dahan-dahan tumbuhan yang telah mati dan tidak sesuai untuk dahan yang masih hidup. Jenis ini tidak banyak dijual di Malaysia.

Gunting Pangkas Pintas

Jenis ini menghasilkan pangkasan bersih dengan kedua-dua bilah memintas antara satu sama lain (sebab itu dapat nama pintas). Apabila pangkasan dibuat, bilah tajam akan memintas bilah rata. Jenis ini paling banyak dijual di Malaysia.

Walaupun begitu, ada juga gunting pangkas yang jenis ketiga. Fungsinya masih sama iaitu untuk memangkas, cuma kegunaannya terhad.

Kiri: Gunting Pangkas Pintas. Kanan: Gunting Pangkas Anvil. Perhatikan bilah anvil lurus manakala bilah pintas melengkung.
 (
Sumber Foto
)

Gunting

Yang ini seperti gunting. Potongannya sama seperti gunting. Sesuai digunakan dalam membentuk pokok bonsai. Walaupun begitu, gunting pangkas ini bukanlah jenis yang kuat. Hanya dahan dan tangkai lembut sesuai digunakan. Jika digunakan untuk yang keras, boleh menyebabkan ia rosak.

Antara tiga-tiga jenis ini, mana yang sesuai untuk anda, si pekebun rumah? Saya cadangkan anda guna gunting pangkas pintas.

Kriteria Penting Sebelum Membeli Gunting Pangkas

Terdapat beberapa kriteria yang perlu kita pertimbangkan sebelum membeli gunting pangkas yang terbaik. Di sini saya senaraikan panduan ringkas.

Rekabentuk selesa
 – Rekabentuk yang selesa penting agar tangan kita tidak mudah lenguh sepanjang menggunakan gunting pangkas.

Besi berkualiti tinggi
 – Gunting pangkas biasanya daripada besi. Ada jenis yang disalut dengan bahan tidak melekat. Ini membantu untuk getah pokok tidak melekat pada bilah. Jika boleh dapatkan yang jenis keluli karbon.

Mekanisma kunci
 – Kebanyakan gunting pangkas ada mekanisma untuk mengunci tutup gunting pangkas. Bukan sahaja untuk keselamatan (anda mungkin terkena bilah tajamnya jika tidak berhati-hati) malahan melindungi bilah gunting pangkas. Dapatkan sekateur jenis tolak lekap.

Mudah dibuka
 – Ini penting agar kita dapat menyelenggara seperti menajamkan bilah yang mula tumpul dan membuang karat.

Saiz dan berat
 – Dapatkan yang saiz sesuai dengan tangan kita. Jika kita sentiasa ingin memangkas, sekateur berat akan cepat meletihkan tangan.

Contoh mekanisma kunci untuk gunting pangkas.
 (
Sumber Foto
)

Harga

Harga gunting pangkas bermula dari RM5 sehinggalah RM100. Boleh didapati di kedai hardware, nurseri pokok, kedai pertanian ataupun mana-mana bahagian berkebun di pasaraya besar seperti AEON, Giant dan Tesco.

Untuk kegunaan pekebun rumah, saya sarankan beli yang berharga RM15 ke atas. Ini berdasarkan pengalaman saya, alah membeli menang memakai. Sekateur RM5 gunanya sekejap sahaja. Cepat rosak. Jika sekateur RM15 ke atas, tahan lama selagi kita menjaganya dengan baik.

Begitulah penerangan saya berkaitan sekateur atau gunting pangkas ini. Setelah membaca artikel ini, saya harap anda dapat mula faham kepentingan dan cara terbaik untuk memilih sekateur yang terbaik untuk anda gunakan semasa berkebun.

Nanti artikel seterusnya berkenaan cara memangkas yang betul. Untuk tidak terlepas, langgan emel KebunBandar secara percuma.

Apa kata anda berkaitan artikel ini? Jom komen untuk sama-sama kita bincangkan (lagi jelas lagi bagus).

Rujukan

https://gardeningproductsreview.com/best-hand-pruners/

https://wiki.ezvid.com/best-pruning-shears

[/fusion_text][/fusion_builder_column][/fusion_builder_row][/fusion_builder_container]


5 Cara Kawal dan Halau Siput Babi di Kebun (Tips ke-6 Kalau Terpaksa)

Siput babi
 atau nama sedapnya
garden snail
 memang menjadi masalah kepada pekebun macam kita. Walaupun ada kata siput babi ini lambat jalan kerana sambil berjalan asyik fikir, “aku ini babi ke, siput?”. Lawak tersebut tiada kaitan dengan kebun kita.

Tabiat siput babi ini adalah ia jenis haiwan
nokturnal
. Apakah itu nokturnal? Pernah dengar pasal kehidupan burung hantu? Bilakah burung hantu aktif? Begitu jugalah si siput babi ini.

Sebab itulah apabila kita menanam bibit yang baru bercambah, pada hari itu kita tak nampak apa-apa pelik. Bibit penuh dengan daun. Hanya pada pagi esok sahaja yang kita nampak hanya batang pokok. Fuh, memang sedih, bukan?

Di sini saya kongsikan bagaimana kita si pekebun bandar mampu mengelak serangan siput babi. Pilih salah satu atau boleh buat semuanya sekali.

1. Buang Telur Siput Babi

Kaedah ini adalah yang paling mudah. Kita selalu belek di kebun, kan? Jadi kalau ada nampak telur siput babi itu, bolehlah kutip dan buang. Kata mudahnya terus pecahkan sahaja. Kalau nampak siput babi dewasa atau kecil pun boleh terus kutip dan buang. Saya selalu tabur sahaja sedikit garam pada atas kulitnya.

Ingat! Bukan tabur atas tanah tetapi pada kulit siput yang lembut itu. Sikit sahaja. Dalam secubit.

2. Lilit dengan kepingan tembaga/aluminium

Secara alaminya, siput babi tidak gemar dengan tembaga. Apabila badannya yang lembut itu terkena tembaga seakan ada kejutan arus elektrik. Kalau tiada tembaga, aluminium pun jadi. Potong bekas tin minuman dan letak di keliling pangkal pokok.

3. Serbuk Kopi

Selepas minum kopi, jangan kita buang hampasnya. Letak keliling pokok. Selain itu hampas serbuk kopi kaya dengan nitrogen. Kira hal ini sambil menyelam minum air. Dapat elak siput babi dan juga dapat baja kepada pokok secara percuma. Kalau kita jenis tidak minum kopi, seperti saya, boleh pergi ke mana-mana restoran yang ada menjual minuman. Minta hampas kopi daripada chef restoran. Biasanya restoran mamak. Kalau tempat anda ada Starbucks, boleh ambil percuma.

4. Garam Epsom

Garam epsom biasanya digunakan untuk kesihatan. Namun tahukah anda garam ini juga banyak digunakan di kebun? Daripada kita tabur garam biasa, lebih baik kita tabur garam epsom. Garam epsom ini kaya dengan magnesium (Mg) yang bagus untuk perkembangan pokok.

Walaupun begitu, jumlah yang ditabur perlulah sedikit mengikut dos yang disarankan. Selain itu, kekerapan tabur pun perlu ada hadnya. Tanah yang terlalu masin akan menyebabkan pokok hidup tidak subur.

5. Cengkerang telur ayam

Cengkerang telur ayam kaya dengan unsur kalsium. Selepas kita goreng telur, jangan buang kulit telur ayam ini terus ke dalam tong sampah. Kita ambil dan jemur sehingga kering. Boleh guan masuk ke dalam ketuhar (suhu 40 C selama 10 minit). Kemudian kita ramas sehingga halus. Tabur hasil ramasan tersebut sekeliling pangkal pokok. Kesan tajam pada hujung sisa kulit telur itu tidak digemari oleh siput babi.

Hal ini akan menyebabkan siput kurang gemar berkeliaran di sekitar pasu kita

6. Racun Siput Babi

Setelah semua perkara kita buat tetap tidak menjadi, saya terpaksa saran kepada anda untuk gunakan
racun siput babi
.

https://www.youtube.com/watch?v=R7QOjmLSbzg
Video can’t be loaded because JavaScript is disabled:
Cara Guna Racun Siput Babi di Kebun, Jangan Guna Garam! (https://www.youtube.com/watch?v=R7QOjmLSbzg)

[Video] Cara guna racun siput babi berkesan.

Rujukan

a


5 Bahan Penggalak Akar Semulajadi Sesuai Untuk Pembiakan Tut dan Keratan Batang

Hormon penggalak akar paling banyak digunakan dalam pembiakan keratan pokok dan juga tut. Kita hanya perlu sapukan sedikit sahaja hormon ini dan kesannya memang menakjubkan.

Auksin adalah hormon utama yang ada dalam setiap bahan galak akar. Kebanyakan serbuk penggalak akar komersial (root booster) mengandungi i
ndol butirik acid
 (IBA) atau
naphtylacetic acid
 (NAA).

Untuk pengetahuan, hormon berbeza dengan baja. Hormon memberi galakan untuk tumbuhan tumbuh dengan bagus manakala baja sifatnya pembekal nutrien agar tumbuhan tumbuh subur.

Kita boleh membeli hormon ini dalam bentuk serbuk atau cecair.

Kita boleh  buat sendiri hormon penggalak akar ini di rumah. menggantikan hormon penggalak akar komersil itu.

1. Bawang Merah

Kandungan hormon auksin yang ada pada bawang merah menjadikan bawang merah sesuai sebagai penggalak akar.

Caranya adalah dengan menumbuk hancur satu labu bawang merah. Gunakan cecair yang keluar dari hasil tumbukan itu pada keratan batang.

2. Pati daun ketapang

Daun ketapang (nama saintifik: Terminalia catapa) biasanya digunakan untuk membungkus makanan seperti tempe dan tapai. Ramai tidak tahu bahawa daun ini boleh digunakan sebagai hormon penggalak akar.

Cara pembuatan:

Kumpulkan dedaun ketapang yang luruh. Campurkan yang berwarna kuning, perang dan yang masih hijau.
Sukatan daun ketapang dan air adalah nisbah 1:10. Contohnya 1kg daun ketapang dicampurkan dengan 10L air.
Ramas dan koyakkan semua helaian daun ketapang itu
Rendamkan dalam air semalaman (12 jam)
Setelah itu tapis cecair tersebut untuk dijadikan pati
Sisa dedaun ketapang boleh dijadikan kompos

Cecair pati tersebut boleh digunakan sebagai siraman pada pokok seminggu sekali bagi menggalakkan akar tumbuh. Manakala untuk keratan batang pula, boleh rendam sekitar 1-2 jam sebelum ditanam.

Untuk pembiakan keratan tut, pati ini boleh digaulkan bersama media tut.

3. Belacan

Belacan mengandungi kitosan yang bagus untuk menggalak akar pokok tumbuh.

Ambil dalam 5g belacan (dua cubit) dan campurkan dengan 10ml air (dua sudu makan). Sapukan pada keratan batang sebelum disemai.

Manakala untuk tut sapukan pada batang yang dibuka.

4. Pati daun pokok Willow

Daun pokok willow (dikenali sebagai pokok janda merana) juga boleh dijadikan bahan penggalak akar semulajadi.

Caranya adalah dengan mengambil dalam 100-200g daun pokok willow dicampur dengan 1L air. Peram selama semalaman (12jam).

Gunakan sama seperti pati daun ketapang.

5. Madu

Madu bukan sahaja bagus untuk kesihatan tetapi untuk semaian keratan juga.

Caranya mudah sahaja. Bagi keratan batang, sapu sedikit madu dibahagian bawah keratan sebelum disemai.

Hal ini sama untuk pembiakan tut. Sapukan pada batang yang dibuka.

Kesimpulan

Begitulah lima bahan semulajadi yang boleh kita gunakan sebagai hormon penggalak akar.

Rujukan:

http://homeguides.sfgate.com/homemade-rooting-compound-plants-38260.html
http://deepgreenpermaculture.com/diy-instructions/home-made-plant-rooting-hormone-willow-water/


Strategi Berkesan Mengawal Serangga Perosak Tanaman (Skala Rumah dan Kebun)

Pengurusan perosak bersepadu (PPB)

Rujukan

https://www.towergarden.com/blog.read.html/en/2017/5/integrated-pest-management.html


Bahaya Makan Kentang Hijau Kerana Beracun!

Kentang adalah makanan ruji bagi negara Barat. Di Malaysia, kentang biasa digunakan di dalam masakan.

Terdapat satu fakta yang mengejutkan. Kentang berwarna hijau adalah beracun!

Warna hijau itu adalah tanda kehadiran klorofil pada ubi kentang. Kehadiran klorofil menunjukkan adanya kandungan solanin pada ubi tersebut.

Solanin adalah racun saraf yang dihasilkan oleh bahagian hijau kentang seperti batang, daun dan mana-mana bahagian di pokok kentang. Solanin berfungsi sebagai satu mekanisme pertahanan oleh pokok kentang bagi melawan penyakit, serangga dan pemangsa. Daun dan batang kentang secara semulajadi kaya dengan racun glialkaloid. Bermakna mana-mana bahagian hijau kentang perlu dielakkan.

Solanin terbentuk di ubi kentang apabila ubi yang dituai tidak dicabut dengan betul dari pokoknya. Solanin mengganggu kebolehan badan untuk menggunakan bahan-bahan kimia yang membantu pergerakan saraf.

Jika termakan dengan banyak, pesakit akan muntah, cirit-birit, pening kepala dan lagi teruk lumpuh.

Walaupun begitu, usah risau jika anda termakan ubi kentang hijau. Kandungan solanin pada satu atau biji kentang yang kita termakan tidak memudaratkan. Orang dewasa memerlukan 2-5 kg kentang berwarna hijau untuk mengalami simtom yang dinyatakan di atas.

Oleh itu jangan terlalu risau jika ternampak ubi kentang berwarna hijau, tetapi buang mana-mana bahagian berwarna hijau sebelum memasaknya. Berhati-hati agar tidak diberikan kepada kanak-kanak kerana saiz badan mereka yang kecil memudahkan mereka terkena racun solanin.

Sumber:

http://www.snopes.com/food/ingredient/greenpotatoes.asp
http://www.nytimes.com/2007/07/03/health/nutrition/03real.html
https://en.wikipedia.org/wiki/Solanine


10 Langkah Untuk Mula Berkebun Pasu di Rumah

Saya sering mendapat soalan oleh orang yang baru hendak mula berkebun di rumah. Kebanyakan rumah mereka tiada tanah atau ruang yang luas untuk berkebun seperti di rumah kampung.

Saya berfikir, paling senang adalah bermula dengan menanam dalam pasu. Tidak perlu banyak. Mulakan dengan pasu atau bekas sahaja. Itulah kelebihan berkebun di rumah. Tidak perlu bahan mahal.

Kalau saya kira semua kos yang terlibat seperti biji benih (RM3), tanah campur (RM3), pasu (RM3) dan baja (RM3) tidak lah mahal. Sekitar RM12 sahaja.

Biji benih pula tidak lah semua akan kita guna untuk pertama kali penanaman. Dalam 3-5 biji benih. Dalam pek benih itu ada dekat 100 biji benih jika sawi.

Oleh itu, saya kongsikan langkah-langkah untuk kita mula berkebun menggunakan bekas atau pasu.

#1 Pilih Sayuran Yang Mudah Tanam dan Anda Makan

Sebelum mula berkebun, tentukan tanaman apa yang anda biasa makan. Macam saya suka makan kangkung, sawi, bayam, kailan dan apa-apa lah jenis sayur. Senaraikan dahulu di atas kertas.

Kemudian lihat senarai adakah tanaman yang anda tanam itu di bawah kategori mudah tanam. Contohnya kangkung, sawi dan bayam adalah tanaman yang sesuai untuk
newbie
mula. Penjagaan untuk tiga tanaman ini tidak rumit. Apatalah lagi digemari ramai.

#2 Tetapkan Lokasi Untuk Berkebun

Seterusnya, tetapkan lokasi yang sesuai untuk kita mula berkebun. Lokasi itu mestilah mudah untuk kita akses, ada cahaya matahari pagi dan petang, dan berdekatan sumber air.

Jika di rumah atas tanah, tentunya di halaman hadapan atau belakang rumah. Manakala untuk rumah pangsa, sama ada di balkoni atau ruang legar kaki lima. Yang pasti ada cahaya matahari di situ.
Saya terangkan tip berkebun di apartment di sini
.

#3 Dapatkan Bahan dan Peralatan Untuk berkebun

Berkebun tentunya memerlukan alatan yang betul agar aktviti berkebun kita berjalan lancar.

Untuk newbie, saya boleh katakan ambil ini lima sahaja iaitu tanah, pasu, biji benih, baja dan sudip tangan. Untuk alatan asas, saya terangkan semua di
sini
.

#4 Membuat Semaian Benih

Setelah ada semua bahan, kita sudah boleh mula menyemai. Tidaklah susah untuk semaian ini. Ada dua cara semai untuk anda yang baru hendak bermula.

Pertama, semai terus ke dalam pasu berisi tanah. Cara ini paling mudah. Anak pokok tidak perlu dipindahkan sebaik sahaja mula bercambah.

Tetapi ada kelemahan seperti benih mungkin dimakan semut atau hilang entah ke mana.

Cara kedua pula adalah dengan semai dahulu di bekas atau pasu kecil. Tunggu sehingga benih bercambah dan seterusnya ada 3-5 helai daun sebenar. Cara ini yang selalu saya buat.

Saya biasa semai benih di dalam dulang semaian yang dikerat kecil. Selain itu anda juga boleh semai di dalam bekas tapis. Ambil sedikit tanah campur yang dibeli untuk digunakan sebagai media semaian.

Jika guna dulang semaian, semai hanya 1-2 biji sahaja per lubang. Manakala untuk bekas tapis, boleh tabur dalam secubit dua sekitar itu untuk bercambah.

Apabila mula bercambah, tunggu sehingga 3-5 helai barulah pindah.

BACA >>>

Cara Semaian Benih Sayur Yang Betul

#5 Sediakan Pasu / Bekas

Saiz pasu menentukan jenis tanaman yang boleh kita tanam. Kita boleh membeli pasu atau menggunakan botol minuman sebagai bekas untuk bercucuk tanam.

Untuk sayur daun seperti kangkung, saiz paling sesuai bermula dari sebesar botol minuman 500 mL sehinggalah 10L.

Saya terangkan hal ini dalam artikel
Menanam Guna Botol Kitar Semula
.

#6 Pindah Anak Benih

Di langkah #4 saya terangkan tentang penyemaian biji benih. Sekitar 4-6 hari benih mula bercambah. Kemudian sekitar 10-14 hari anak benih akan ada daun sebenar dalam 3-5 helai daun.

Apabila daun ini banyak barulah tanda untuk mula pindahkan.

Anak benih yang bercambah perlu tunggu ada 3-5 helai daun sebelum boleh dipindahkan ke dalam pasu. sumber:
foto

Buat pemindahan pada lewat petang agar anak benih ada masa untuk pulih daripada kejutan pemindahan.

Pasu yang berisi anak benih itu kita letak di tempat redup selama 7 hari sebelum pindah di tempat yang ada cahaya matahari banyak.

#7 Siram selalu

Dengan cuaca Malaysia yang panas terik ini tentulah kita perlu menyiram selalu tanaman kita. Siraman boleh dilaksanakan sebanyak dua kali sehari iaitu di awal pagi dan petang.

Jika kita jenis sibuk bekerja, saya sarankan anda membuat sistem siraman auto. Tapi kalau kita baru nak mula berkebun, siram manual sahajalah. Ambil air dalam cebok. Pergi siram pokok tu.

#8 Pembajaan berkala

Selesai pemindahan, boleh terus bubuh baja. Saya selalu guna baja organik seperti kompos atau baja palet tahi ayam. Kadang guna yang semi-organik seperti baja 888. Tengok keadaan dan stok baja yang ada di rumah.

Kuantiti tidaklah banyak. Satu sudu makan baja organik memadai untuk sayuran berdaun seperti kangkung, sawi atau bayam pada setiap pasu.

Bubuh baja pada jarak 5 cm jauh dari pangkal. Apa-apa baja tetap sifatnya panas. Jika terkena daun atau batang pokok boleh menyebabkan lecur dan seterusnya mati. Terutama baja sebatian seperti
baja NPK hijau
.

Bubuh baja 5 cm dari pangkal pokok. Selepas itu gaul baja bersama tanah. sumber:
foto

Kita boleh tambah baja setiap dua minggu sehinggalah seminggu sebelum tuai.

#9 Sembur racun organik

Kita tidak tahu bila serangga akan mula menyerang tanaman kita. Saya biasa guna cuka kayu sebagai langkah pencegahan.

Jika ada kesan serangan, saya akan membuat racun organik dari bawang putih dan cili padi. Untuk resipi racun organik,
klik sini
.

#10 Tuai

Akhir sekali sudah tiba masanya untuk kita menuai. Oleh sebab kita berkebun di rumah tentunya kita boleh tuai segar sayuran kita. Tidak perlu kita menunggu masa.

Untuk kangkung, kita boleh hanya kerat 5 cm dari pangkal. Nanti kangkung akan tumbuh lagi. Jimat.

Untuk sayuran lain, boleh terus tuai dengan tarik akar sekali.

Tempoh tuaian hasil tanaman sayur.

Rumusan

Tidak kira di mana anda tinggal, berkebun ini satu aktiviti yang mudah dilakukan. Mulakan dengan berkebun dengan pasu. Bahan dan alatan semua boleh dapat dengan mudah.

Jika gagal, cuba lagi. Tiada istilah berjaya tanpa mencuba. Jika tidak cuba langsung, itu memang gagal selamanya.

BONUS EBOOK BERKEBUN

Anda mesti ingin tahu lebih lanjut cara berkebun di rumah dengan guna pasu, bukan? Saya ada menulis eBook khas untuk ini.
Dapatkan segera di sini
.


5 Masalah Lazim Pokok Cili dan Penyelesaiannya

Pokok cili adalah antara pokok yang banyak cabarannya. Ia bukanlah tanaman yang mudah ditanam seperti kangkung, bayam dan sawi.

Cabarannya bermula dari semaian sehinggalah menuai. Kalau nasib baik, dapatlah kita gunakan cili itu dalam masakan. Jika tidak, kecewa tidak berlagu.

Sesiapa yang pernah menanamnya pasti akan mengalami lima masalah lazim yang saya nyatakan ini. Saya berharap panduan mengenalpasti masalah dan cara penyelesaian ini dapat membantu anda sepanjang menanam pokok cili.

Jika inginkan panduan menanam, boleh baca di
Cara Menanam Pokok Cili Padi
.

1. Buah Busuk dan Gugur

Kita melihat buah cili kita merimbun. Hati kita turut berbunga ingin menuai cili pada masanya. Apabila tiba harinya untuk kita mengutip hasil, kita terkejut. Banyak buah gugur dan busuk. Oh kecewanya hati!

Mengapa hal ini terjadi?

Cuba perhatikan pada buah cili. Koyak dan lihat isi di dalam. Adakah terdapat ulat di dalamnya? Jika betul, itu tandanya pokok cili kita telah diserang lalat buah.

Lalat buah atau
Batrocera latifrons
 menyerang mana-mana pokok berbuah yang ada. Ia akan menyuntik telurnya pada buah. Menariknya, telur lalat buah ini akan menetas tepat pada masa buah mula meranum masak.

Apakah penyelesaiannya?

Gunakan pelekat kuning. Pelekat kuning (
beli sini
) ini akan menarik dan memerangkap lalat buah.
Sembur racun organik (
beli sini
) pada awal pagi sepanjang pokok cili berbuah. Kaedah ini mungkin menjadi mungkin tidak.
Balut buah cili sebaik sahaja putik buah kelihatan. Boleh guna pembalut buah berjaring (
beli sini
).
Buang dan bakar buah cili yang telah busuk itu.
Pastikan keadaan sekeliling kebun atau rumah kita bebas daripada buah busuk. Ini tidak kiralah pokok buah-buahan yang lain. Buah busuk menarik lebih banyak lalat buah datang

Cara kedua pula adalah membuat perangkap lalat buah menggunakan hormon. Boleh rujuk panduan lengkap saya di
Cara Membuat Perangkap Lalat Buah
.

2. Bunga Luruh

Adalah normal untuk pokok cili gugur bunganya pada kali pertama berbunga. Tetapi menjadi kerisauan jika lebih daripada tiga kali bunga gugur.

Bunga cili boleh gugur akibat kekurangan atau terlebih siraman. Oleh itu pastikan siraman air secukupnya sahaja. Gunakan medium tanah yang sesuai seperti campuran tanah 3:2:1 jika bercucuk tanam di dalam pasu.

Bacaan Tambahan:

Campuran Tanah Untuk Pokok Tanam dalam Pasu

Baja merupakan unsur penting agar pokok berbunga dengan banyak. Apabila pokok kekurangan nutrien, maka perkara pertama yang akan pokok buat adalah menggugurkan bunga.

Jadi pastikan kita telah membaja dengan cukup pada pokok cili.

 3. Daun Kerinting dan Luruh

Apabila daun kerinting dan luruh, perkara pertama yang biasa saya buat adalah melihat di bawah daun pokok cili terutama daun tua di bahagian bawah pokok.

Jika dilihat dengan teliti, kita akan nampak bintil-bintil hitam dan warna putih seakan tepung melekat di bawah daun. Itu adalah afid dan lalat putih.

Kedua-dua serangga ini gemar sekali hinggap pada pokok cili. Mereka akan menghisap sap pokok dan seterusnya membuatkan pokok diserang penyakit.

Kehadiran serangga perosak ini membuatkan pokok mula tidak sihat. Kita dapat lihat daun mula kerinting dan gugur. Akhirnya tinggal rangka sahaja tanpa sebarang daun.

Penyelesaian mudah sahaja iaitu dengan kita menyembur racun organik. Sembur di bahagian bawah daun seawal pagi selepas subuh atau lewat petang sebelum maghrib. Kekerapan semburan sebolehnya 3 kali seminggu sehingga serangga hilang dari penglihatan kasar kita.

Bacaan Tambahan:

Cara Mudah Buat Racun Organik Dari Bahan Dapur Rumah

4. Kehadiran Semut Hitam Pada Pucuk, Bunga, Buah dan Daun Pokok

Semut adalah kawan baik kepada kutu daun atau afid. Apabila saya melihat semut pada sekitar pokok cili, saya tahu itu adalah tanda pokok saya telah dihinggap kutu daun.

Perlu kita rujuk kembali poin nombor 3. Kedatangan serangga perosak dapat dikawal dengan
racun organik
 seperti yang saya nyatakan.

5. Pokok Mati Setelah Mula Berbunga atau Berbuah

Soalan pertama saya adalah biji benih diambil dari mana? Jika dijawab dari dapur, tentunya saya akan terus dapat jawapan yang pasti bahawa pokok itu memang mudah mati.

Buah cili yang kita beli itu adalah buah daripada pokok cili
generasi F1
. Jadi biji benihya akan tumbuh sebagai generasi F2.

Bacaan Tambahan:
Apakah F1 dan F2 dalam pek benih?

Kelemahan utama
generasi F2
 adalah mudah diserang penyakit dan perosak. Sebab itulah pokok itu mati akibat daripada serangan bakteria pada akar.

Untuk atasi masalah ini, lebih baik kita gunakan biji benih daripada pek benih berkualiti. Biji benih berjenama tentunya telah dipilih dengan teliti oleh pengeluar biji benih agar pokok dapat tumbuh dengan sihat.

Itulah 5 panduan ringkas yang dapat saya berikan berkaitan masalah-masalah yang sering pekebun rumah hadapi sepanjang menanam pokok cili.

Jika anda ada pandangan, komen atau persoalan, lontarkanlah di bahagian komen artikel ini. Sama-sama kita bincangkan.

BONUS VIDEO:

Panduan Mengenalpasti Masalah Pokok Cili


Cara Guna Baja Ajinomoto Untuk Tanaman Bunga, Orkid dan Buah

MSG
 atau
asid glutamik bebas
 (
monosidium glutamate)
banyak digunakan dalam masakan. Persoalannya sekarang adakah MSG sesuai digunakan di kebun kita? Ada kesan racun atau tidak?

Dalam artikel kali ini saya akan terangkan apa itu MSG dan bagaimana mampu bertindak sebagai penggalak tanaman berbanding sebagai baja tanaman.

Penggalak Tanaman – AuxiGro

Pada tahun 1998, sebuah syarikat Amerika telah mengeluarkan sebuah produk pertanian berasaskan MSG (
monosodium glutamate
) sebagai bahan utama. Produk itu dinamakan
AuxiGro
 dan dilabelkan sebagai ‘plant booster’ (penggalak tanaman). Tumbuhan yang disembur AuxiGro  akan membesar dua hingga lima kali ganda berbanding tumbuhan yang tidak disembur AuxiGro .

Tumbuhan yang menerima semburan MSG dalam AuxiGro menerima seakan signal palsu bahawa ia dalam keadaan ‘stres’. Tumbuhan ini seterusnya bertindak balas dengan menyerap dan mengeluarkan nutrien tambahan dari dalam tanah. Kesannya ia mengeluarkan pucuk baru, saiz batang, daun dan buahnya menjadi berganda besar daripada normal. Hebatkan hasilnya?

Bahan MSG Alternatif – Ajinomoto

Walaupun kita tidak dapat membeli AuxiGro, kita boleh menggunakan jenama alternatif seperti
Ajinomoto
. Ajinomoto adalah antara jenama terkenal di kalangan rakyat Malaysia sebagai bahan penyedap rasa kaya dalam makanan.

Beberapa wargamaya di KBJTS melaporkan tanaman mereka menjadi lebih subur setelah disembur MSG.  Terutama pada pokok yang susah nak berbunga. Sayur pula akan membesar dua tiga kali ganda saiz daunnya. Bukankah ini kesan sama dengan AuxiGro? Hebatkan hasilnya?

Memang benar, ada banyak bahan bukan baja yang boleh digunakan untuk menyuburkan tanaman. Bahan-bahan tersebut banyak tersedia di sekitar kita, misalnya air cucian beras, hampas teh dan kpoi, kulit telur, dan micin atau penyedap rasa.

Kenapa MSG bisa menyuburkan tanaman?

MSG merupakan garam natrium daripada asid glutamat. Asid glutamat adalah salah satu asid amino tak perlu yang banyak terdapat di alam. Alasan kenapa MSG boleh digunakan untuk baja tanaman adalah adanya natrium (Na) tersebut. Natrium (Na) adalah salah satu unsur nutrien yang diperlukan oleh tumbuhan.

Apa peranan natrium (Na) pada tanaman?

Natrium adalah salah satu unsur nutrien fungsional dan bukan termasuk unsur nutrien perlu. Natrium bukan merupakan unsur nutrien yang “sangat” penting bagi tanaman. Sebab, tanpa natrium (Na) pun tanaman masih mampu tumbuh normal dan subur, asalkan unsur-unsur nutrien lainnya terpenuhi.

Unsur nutrien fungsional nermakna peranan boleh digantikan oleh unsur lain seperti kalium (K). Cuma dengan keberadaan natrium dapat membantu membuat tanaman menjadi lebih subur. Ia berfungsi dalam pembukaan stomata, pembentukan umbi, mencegah busuk umbi. Fungsi ini seakan dapat mengganti kalium (K).

Benarkah natrium mampu menggantikan kalium?

Setelah membuat bacaan semua, kita dapat membuat kesimpulan bahawa natrium hanya boleh menjadi pengganti kepada K. Oleh itu saya boleh kategorikan ini dalam bentuk penggalak tanaman. Baja itu sendiri perlu menjadi bekalan nutrien kepada tumbuhan. Baja pula perlu berdiri sendiri kuat dalam membantu tumbesaran tumbuhan.

Penggalak tanaman boleh jadi ada atau tidaknya ia, tetap tumbuhan boleh hidup subur. Bermakna kita tetap perlu memberi baja kepada tanaman kita.

MSG ini hanyalah penggalak tambahan. Macam kita makan nasi, ayam dan sayur. Kita tambah kicap untuk sedap rasa. Begitulah MSG kepada tanaman. Hanya kicap penambah rasa. Pokok cantik asalkan kita makan yang utama dahulu.

Bancuhan Ajinomoto Untuk Tanaman Pokok

Sini saya kongsikan resipi untuk kita jadikan MSG sebagai penggalak tanaman di kebun.

Terdapat dua kaedah.

Kaedah pertama:

Sukatan:

1 sudu teh
 (
5 g
) Ajinomoto per pasu
Tabur terus ajinomoto sebagai penggalak tanaman di sebelah pokok. Kemudian siram dengan air.

Kaedah kedua:

Sukatan:

Pokok kecil – 1 sudu makan
 (
15 g
)
 + 5 L air
 (seperti sawi, kangkung, bayam, salad, pokok kari, serai, pandan dan lain-lain.)
Pokok besar (umur setahun ke atas) – 5 sudu makan (75 g)  + 1 L air
 (seperti pokok mempelam, pokok rambutan, manggis dan lain-lain.)
Siram keliling pokok dan sembur pada batang dan daun pokok. Kekerapan siraman adalah seminggu sekali.

Kesannya biasa dapat dilihat seminggu selepas penyiraman atau semburan dibuat. Pucuk baru akan mula muncul. Pokok yang tak pernah berbunga akan mula berbunga. Pokok yang hidup segan mati pun segan, pun akan mula menampakkan kecerahan hidupnya. Menakjubkan! Sila cuba cepat!

Eksperimen semburan MSG pada anak pokok delima. Gambar kiri – anak pokok disembur MSG. Gambar kanan – anak pokok tidak disembur MSG.
(Foto: photobucket)

Ah, bukankah itu memang bagus? Walaupun kita tak makan MSG, sekurangnya ia dapat membantu kita di kebun.

MSG Tidak Berbahaya Kepada Tumbuhan

Kesimpulannya, saya boleh katakan bahawa MSG tidak berbahaya kepada tumbuhan. Semburan foliar MSG pada tumbuhan akan terurai dan diserap sebagai natrium.

Walaupun isu sama ada MSG elok untuk makanan atau tidak itu telah lama dirungkaikan, saya tetap sokong MSG sebagai bahan penggalak tanaman yang sesuai untuk kebun bandar kita.

Jika masih was-was, kita ada alternatif lain untuk sembur baja seperti
baja buah
,
baja belacan
 dan
kompos
. Pilih sahaja, kawan. Tepuk dada tanya selera.

Sumber:

http://americannutritionassociation.org/newsletter/free-glutamic-acid-msg-sources-dangers
http://www.msgfacts.net/AuxiGro.htm
http://www.msgfacts.net/msgsprayed-3.htm
http://www.idigmygarden.com/forums/showthread.php?t=17535
http://www.truthinlabeling.org/V.RegulatoryHistory.html
http://truthinlabeling.org/msg-objection-s1.html
http://www.naturalhealth365.com/msg.html/
http://forums.gardenweb.com/discussions/2185735/msg-epsom-salts
http://www.greenculturesg.com/forum/index.php?/topic/21956-hey-anyone-tried-fertilizing-your-plants-with-xxx/page__st__60
http://www.westonaprice.org/health-topics/msg-updates-introduction/
http://www.thesundayleader.lk/2015/11/08/farmers-using-msg-as-pesticides/
http://www.organiclifestylemagazine.com/msgs-side-effects-and-aliases
http://www.theguardian.com/lifeandstyle/2005/jul/10/foodanddrink.features3
https://www.pertanianku.com/msg-bisa-jadi-pengganti-pupuk-benarkah-begitu/


Cara Pakaian Keselamatan (PPE) Racun Yang Betul

Sebelum meracun, seseorang itu perlu memakai pakaian keselamatan (PPE) yang betul. Personal Protective Equipment (PPE) perlu sesuai dengan keadaan.

Alat tersebut adalah:

Topi keselamatan

Kaca mata (goggle)

Alat pernafasan

Baju lengan panjang

Apron plastik

Sarung tangan getah

Seluar panjang

Kasut getah

Alat dan pakaian PPE yang betul.

Kepentingan PPE

PPE membantu mengelak sebarang kerosakan kepada diri kita. Ini melibatkan keselamatan diri kita terhadap racun.

Ada satu cerita terkenal ketika saya belajar dahulu. Ada seorang pakcik ini membancuh racun hanya menggunakan tangan. Dia mengacau campuran racun dengan menggunakan tangan tanpa sebarang PPE.

Kesannya, selepas beberapa tahun bekerja dia diserang pelbagai penyakit saraf dan akhirnya membuatkan dia tidak dapat bekerja.

Bak kata pensyarah saya dahulu, kita nak guna badan kita ini lama. Jadi jagalah kesihatan badan kita dengan mengamalkan prosedur pemakaian yang betul untuk meracun.

Memang pada awalnya nampak renyah. Tetapi setelah kita tahu kebaikan terhadap diri kita, insya-Allah yang renyah itu akan jadi mudah.

Rujukan

https://rspo.org/wp-content/uploads/keselamatan-kesihatan-semasa-penyemburan-racun.pdf


Cara Pasang Cangkul Dari Awal Sampai Habis

Cangkul adalah alat utama dalam kita berkebun. Tidak kiralah berkebun di rumah mahupun di ladang. Alat ini wajib ada.

Di sini saya kongsikan cara pasang mata cangkul bentuk U dengan batang sekali.

Perkongsian Oleh
Tuan Abdul Hamid
.

1. Sediakan alat dan bahan

Kayu papan 1 inch x 8 inch atau 1×4 atau 1×6. Untuk dijadikan pasak.

Kulit kasut rosak

Mata cangkul

Batang cangkul

Parang tajam

Gunting

2. Potong kayu pasak mengikut bentuk mata cangkul

Buat baji hanya di sebelah bahagian sahaja.

3. Sarungkan mata cangkul dari dalam.

4. Masukkan kulit kasut

Kulit kasut ini boleh diambil daripada kasut yang telah rosak. Jika tiada? Boleh guna getah tayar terpakai.

5. Masukkan pasak kayu di celah mata cangkul tadi

6. Hentakkan cangkul berserta pasak di atas batu ataupun simen yang rata

7. Kemaskan potongan cangkul

Buang lebihan kulit yang ada dengan parang tajam.

Nampak kemaskan?

Seterusnya gergaji lebihan kayu di hadapan.

Nampak kemaskan?

Siap.


Pembajaan – Apa yang Patut Petani Tahu

Apabila berkata berkaitan pembajaan, banyak hal seorang pekebun wajib tahu. Ini bermula daripada cara pembajaan yang betul untuk sayuran, buah-buahan, rumput dan sehinggalah menguruskan jadual pembajaan.

Apakah tujuan melakukan pembajaan? Pembajaan dibuat bagi membekalkan sumber nutrien yang cukup untuk tumbuhan tumbuh subur.

Kitaran Baja Mengikut Hukum Keabadian Jisi

Pada asalnya tanah mengandungi nutrien yang cukup untuk pokok tumbuh subur. Pokok menyerap nutrien dalam tanah dan membesar. Dedaun, ranting dan buah yang luruh sekitar pokok akan diuraikan oleh mikroorganisma menjadi nutrien. Seterusnya nutrien ini akan diserap kembali oleh pokok. Ini lah dinamakan kitaran nutrien.

Jika kita perhatikan di hutan pokok-pokok boleh tumbuh subur tanpa ada perlu dibaja. Dengan memahami kitaran nutrien kita akan dapat faham bahawa tidak ada sisa yang dibazirkan pada pokok. Setiapnya digunakan kembali demi kelangsungan hidup tumbuhan.

Kitaran ini juga menepati hukum keabadian jisim. Apabila pekebun menanam tumbuhan, tumbuhan itu mengambil nutrien daripada tanah untuk tumbuh. Namun jika kemudiannya tumbuhan itu disingkirkan dari kawasan itu, maka nutrien yang ia serap dari tanah tidak akan kembali ke tanah asal. Kesannya kesuburan tanah di situ semakin berkurangan.

Petani mengambil iktibar dari kesan ini. Mereka menggantikan nutrien yang hilang dengan menambah nutrien dari luar kawasan tanah itu. Sama ada dengan baja organik ataupun baja sintetik.

Unsur nutrien

Saintis telah membuat kajian berkaitan nutrien yang diperlukan oleh pokok. Didapati pokok memerlukan 13 mineral yang penting bagi tujuan tumbesaran yang bagus.

Unsur seperti karbon (C), hidrogen (H), dan oksigen (O) diambil oleh tumbuhan melalui udara dan air. Manakala unsur-unsur lain diambil dari tanah.

Unsur ini dipanggil juga sebagai nutrien. Nutrien tumbuhan terbahagi kepada dua iaitu makronutrien dan mikronutrien berdasarkan jumlah nutrien yang diperlukan.

Makronutrien

Makronutrien ialah nutrien penting diperlukan oleh tumbuhan dalam jumlah yang banyak. Nutrien tersebut ialah nitrogen (N), fosforus (P), kalium (K), kalsium (Ca), magnesium (Mg) dan sulfur (Su).

Mikronutrien

Manakala zink, dan molebdenum (Mo) hanya diperlukan dalam kuantiti sendikit. Secara semulajadi semua unsur mikronutrien ini telah ada dan cukup di dalam tanah kebun.
Sebab itu jarang kita melihat pek baja dengan unsur selain NPK.

Cara Membaca Pek Baja

Setiap pengeluar baja wajib meletakkan apakah jenis nutrien dan peratus yang ada dalam baja mereka. Nutrien ini diwakili dengan huruf seperti N mewakili nitrogen, P mewakili fosforus, dan K mewakili kalium.

Manakala nombor-nombor yang ada pada pek baja mewakili peratus nutrien. Contohnya N-15 P-15 K-15. Ini bermakna terdapat 15% nitrogen, 15% P2O5 dan 15% K2O di dalam baja tersebut.

Jadi setelah kita tahu mengenai nutrien yang diperlukan oleh pokok barulah kita akan faham cara untuk membaca pek baja.

Fasa Pembajaan

Pembajaan dibahagikan kepada dua fasa iaitu
pembajaan asas
 dan
pembajaan tambahan
.

Pembajaan asas adalah pembajaan di awal penanaman. Petani menggunakan baja organik seperti kompos, vermikompos atau tahi ayam sebagai baja awal sebelum mula menanam.

Apabila tumbuhan mula membesar, petani memberi baja tambahan pula. Biasanya baja tambahan ini boleh jadi
baja kimia NPK
 atau
baja organik
 seperti kompos, tahi haiwan seperti tahi ayam, lembu, kambing ataupun arnab.

Keadah Pembajaan

Terdapat empat cara pembajaan yang betul iaitu kaedah poket, tabur, sisi dan semburan daun.

Kaedah poket adalah di mana baja diletakkan di sekeliling pokok dalam bentuk poket. Poket ini adalah lubang yang dikorek dalam bilangan tiga hingga lima poket. Baja dibubuh di dalam lubang tersebut dan kemudian dikambus. Kedalaman adalah sekadar cukup untuk menanam baja. Biasanya sekitar 10-15cm.

Kaedah tabur pula biasanya sesuai untuk pembajaan asas. Contohnya baja tahi ayam di tabur di atas batas. Seterusnya digaulkan bersama tanah menggunakan cangkul atau mesin bajak.

Kaedah sisi pula adalah dengan baja ditabur di sisi atau sebelah tanaman. Cara ini sesuai untuk tanaman berbaris, berjunjung atau pokok besar.

Baja semburan daun atau baja foliar digunakan bagi membekalkan baja dengan kadar yang cepat. Biasanya kandungan baja mikronutrien digunakan atas sebab tanah kekurangan baja tersebut.

Walaupun begitu, kebanyakan pekebun organik mengaplikasi baja organik dengan cara semburan agar kesan yang cepat. Terutama dalam
penggunaan cuka kayu
 di kebun.

Cara Letak Baja untuk Pokok Bunga

Pokok bunga memerlukan baja yang tinggi dengan kandungan K. oleh itu cara baja yang tinggi K. Cara letak baja untuk pokok bunga seperti pokok bunga kertas mudah sahaja. Gunakan kaedah pembajaan tabur keliling.

Jumlah biasanya sekitar 5-10 g / pokok / bulan. Ini saya sarankan rujuk pada pek pembajaan. Jika tiada, boleh membaja sekitar 2 kali sebulan atau 2 minggu sekali.

Ada juga bertanya bolehkah ajinomoto untuk tanaman bunga? Tentunya boleh. Saya telah memberi penerangan jelas di Ajinomoto – Kesan Menakjubkan Untuk Pokok Bunga.

Tanda Pokok Kurang Baja

Simptom kekurangan nutrien pada tumbuhan dapat dilihat pada rupa fizikal pokok. Terutama pada daun tua atau pun daun muda.

Jadual di bawah menunjukkan tanda kekurangan nutrien pada sayur

Nutrien
Tanda
Nitrogen (N)
Fosforus (P)
Kalium (K)
Kalsium (Ca)

Rumusan

Pembajaan paling penting untuk petani tahu. Jika betul caranya maka akan sentiasa subur tanaman.

Rujukan

a


Pengurusan Racun Rumpai yang Harus Petani Tahu

Jika bercucuk tanam di atas tanah, rumpai memang menjadi masalah utama kepada pekebun. Cara paling mudah kendalikan rumpai adalah dengan menggunakan racun rumpai.

Sebelum itu, kita kenala
apakah itu rumpai? Rumpai adalah tumbuhan yang tumbuh di tempat ia tidak dikehendaki.
 Pelbagai spesis rumput antara rumpai yang paling banyak tumbuh di ladang dan kebun sayur.

Terdapat tiga cara menguruskan rumpai iatu kawalan biologi, mekanikal dan kimia. Penggunaan racun rumpai tergolong dalam kawalan kimia.

Kali ini kita belajar cara untuk menguruskan racun rumpai bermula dengan mengenal sifat racun rumpai, jenis tindakan, dan perkara penting berkaitan racun rumpai.

Perkara paling penting adalah kita perlu tahu bahawa racun rumpai adalah bahaya dan perlu dikendalikan dengan baik. Oleh itu saya ada masukkan langkah keselamatan pada akhir artikel ini.

Sifat Racun Rumpai

Terdapat dua sifat racun rumpai iaitu selektif (memilih) dan tidak selektif (tidak memilih).

Racun rumpai selektif
 hanya mematikan spesis rumpai tertentu sahaja manakala meninggalkan tanaman dalam keadaan terkawal. Racun ini bertindak mengganggu pertumbuhan rumpai melalui “peniruan” hormon tumbuhan. Pemilihan ini mungkin disebabkan oleh translokasi, penyerapan berbeza, perbezaan fizikal (morfologi) atau fisiologi antara spesies tumbuhan.

Antara contoh racun rumpai selektif adalah seperti 2,4-D dan imazapic. Racun 2,4-D bertindak khas membunuh rumpai berdaun lebar seperti melostoma. Racun seperti ini banyak digunakan ketika pokok padi sedang tumbuh.

Racun rumpai tidak selektif
 bertindak terhadap semua spesies tumbuhan tertentu. Mana-mana tumbuhan yang terkena racun ini akan mati. Ia digunakan untuk membersihkan tapak perindustrian, tanah sisa, kereta api dan benteng keretapi. Contoh racun rumpai ini adalah seperti paraquat, glufosinate, dan glyphosate.

Jadi penting untuk kita menilai sifat racun apa yang ingin kita gunakan.

Tindakan Racun Rumpai

Jenis racun rumpai dibahagikan kepada tiga berdasarkan cara tindakan racun tersebut.

Racun sentuh
Racun serap
Racun pra-cambah

Racun Sentuh

Racun sentuh akan membunuh mana-mana bahagian yang terkena dengan racun ini sahaja manakala yang tidak terkena akan masih hidup. Bahagian akar dan mungkin batang yang terlindung akan hidup dan tumbuh semula.

Sebab itu kalau kita guna racun sentuh perlulah disembur kepada seluruh bahagian tumbuhan.

Racun ini sangat berkesan pada rumpai daun lebar yang tumbuh semusim.

Kelemahan apabila tidak terkena akar adalah rumpai mampu tumbuh semula selepas mati. Kesannya cepat, tapi tumbuhnya rumpai pun cepat.

Tindakbalas racun ini terhadap tumbuhan adalah cepat. Dalam tempoh beberapa jam sahaja selepas sembur kita dapat lihat tumbuhan mula layu.

Jadi sesuailah racun ini bagi petani yang ingin melihat kesan yang cepat. Di samping itu, racun sentuh ini paling sesuai disembur semasa musim hujan.

Cara semburan secara jalur atau bulatan di bawah kanopi tumbuhan sesuai digunakan untuk racun jenis ini.

Lazimnya petani boleh membuat campuran dengan racun pracambah.

Bagi kawalan yang menyeluruh terhadap rumpai saka, racun ini perlu disembur berulang-ulang dalam jangkamasa yang pendek. Tujuannya untuk mengurang dan menghabiskan simpanan makanan dalam tisu tumbuhan yang tidak terkena racun.

Paraquat

Paraquat adalah antara racun rumpai paling popular di kebanyakan negara. Racun ini mengandungi perawis aktif dikenali sebagai ‘paraquat dichloride 25% w/w’. Di antara beberapa jenama racun jenis ini seperti  Paraquat, CP Paraquat, Gramoxone PP199, Chemquat, Terquat, dan Clean-Up.

Racun jenis sentuh ini membunuh rumpai daun lebar dan rumput. Untuk kesan maksimum, semburan pada tumbuhan perlu lenjun.

Petani menyembur racun ini dengan kerapa bagi mendapat kawalan yang berkesan.

Racun ini sesuai dicampur dengan Diuron. Diuron bertindak sebagai racun pracambah. Campuran ini ada di pasaran dengan jenama Paracol. Keberkesanan racun paraquat ini juga adalah lebih baik jika dicampur dengan 3g Ally dalam 18 liter air.

Namun begitu, ia tidak berkesan jika disembur di atas permukaan tanah kerana bahan aktif paraquan akan diikat oleh liat pada tanah.

Keburukan paraquat adalah sisanya tersimpan lama di dalam tanah.

Racun paraquat boleh meresap melalui kulit dan mesti dielakkan dari menyedut kabus semasa menyembur dan elakkan dari terkena mata dan kulit. Jika termakan ia boleh merosakkan bahagian usus, paru-paru, hati dan ginjal.

Racun serap / sistemik

Racun serap atau racun sistemik adalah racun yang menyerap masuk dan mengganggu sistem organ tumbuhan.

Sebagai contoh racun ‘monoron’ menghalang proses fotosintesis berlaku. Racun serap lain mungkin merosakkan proses pernafasan, metabolisma, karbohidrat, lemak dan juga protein dalam tumbuhan.

Jika hendak dibandingkan dengan racun sentuh, racun rumpai jenis ini membunuh rumpai dengan lebih berkesan. Rumpai yang mati akibat racun ini akan mengambil masa lama untuk kembali pulih. Walaupun begitu, tindakan racun ini hanya dapat dilihat sekitar 2 hingga 3 minggu selepas semburan.

Ada sesetengah petani mencampurkan racun sentuh dan racun sistemik untuk mendapat kesan yang cepat. Tindakan ini bukanlah tindakan bijak. Racun sentuh akan membunuh tisu tumbuhan. Apabila tisu ini mati, serapan racun sistemik akan tergganggu.

Menggunakan kadar kepekatan yang tinggi juga tidak sesuai untuk racun ini. Kepekatan yang tinggi akan menyebabkan kematian pada tisu tertentu dan ini akan menghalang pergerakan racun ke bahagian akar rumpai. Gunakan dos yang disyorkan pada label racun.

Racun Garlon 250 – Sistemik untuk daun lebar seperti kekacang, senduduk dan juga untuk membunuh pokok.

Racun Ally – Sistemik untuk daun lebar. Bahan aktifnya ialah metsulfuron-methyl. Sesuai dicampur dengan round-up dan juga paraquat.

Glyphosate

Glyphosate adalah racun serap dengan kandungan perawis aktif iaitu ‘N-(Phosphonomethyl) glycine’. Antara nama dagangan racun ini seperti Roundup, Ecomax dan Touch down.

Racun sistemik ini sesuai membunuh rumpai saka seperti lalang, menerong, rumput sambau dan juga rumpai daun lebar.

Ia sesuai dicampur dengan 3g racun Ally untuk mendapat kesan yang lebih terutama pada daun lebar. Racun ini kurang merbahaya pada mamalia.

Untuk menggunakan secara berkesan perlu menggunakan air yang bersih. Glyphosate akan hilang racunnya bila bercampur dengan lumpur.

Racun Pra-cambah

Racun jenis ini berkesan untuk tujuaan kawalan rumpai pada peringkat paling awal. Biasanya racun pracambah digunakan di awal pembukaan batas kebun atau ladang terutama selepas kerja-kerja penyediaan tanah selesai. Racun ini mampu menghalang anak benih rumpai tumbuh sebelum penanaman dibuat.

Racun Diuron adalah racun pracambah digunakan untuk kawal rumput dan rumpai daun lebar. Biasanya digunakan dengan racun lain. Kegunaan Diuron akan lebih berkesan jika digunakan bersama pelekat (surfactant).

Organic Arsenicals

Antara perawis aktifnya adalah
cacodylic acid
 dan
methanearsonic
. MSMA dan DSMA adalah antara jenama yang mengandungi perawis aktif ini.

Racun jenis ini mengandungi logam arsenik yang boleh terkumpul di dalam tanah dan mencemarkan tanah. Logam arsenik boleh diserap oleh tumbuhan dan apabila dimakan oleh manusia boleh mengakibatkan sakit buah pinggang.

Oleh sebab itu racun ini sudah jarang digunakan.

Jenis racun rumpai dan perawis aktif:

Jenis Racun Rumpai
Perawis aktif
 Racun sentuh
Paraquat
 Racun serap
– Glyphosate
– Glufosinate ammonium
 Racun pra-cambah
– bensulide
– metolachlor
– pendimethalin
 – Atrazine

Perkara Penting Untuk Tahu Berkaitan Racun

Ada beberapa perkara kita perlu tahu apabila melibatkan hal racun kimia ini iaitu perawis aktif dan langkah keselamatan terlibat.

Perawis Aktif

Apabila kita membeli racun rumpai, pada label itu akan kita lihat ditulis perawis aktif (active ingredient, a.i). Fungsi perawis aktif adalah untuk bertindak mematikan rumpai.

Perawis aktif ini dibahagikan kepada tiga nama:

Nama kimia

Penamaan ini diberikan secara sistematik oleh badan tertentu seperti International Union of Pure and Applied Chemistry (IUPAC) dan Chemical Abstracts Service (CAS). Kalau belajar sains sekolah menengah, inilah masanya untuk mengaplikasikan pengetahuan tersebut.

Nama biasa

Nama kimia terlalu panjang dan rumit untuk petani ingat. Maka saintis menerbitkan nama biasa pula.

Nama dagangan

Nama dagangan ialah jenama produk racun kimia yang biasa tertulis pada label produk. Hal ini agar petani tidak lupa jenama syarikat apa racun dia beli.

Contoh racun mengikut nama:

Nama biasa
Nama dagangan
Nama kimia
 Cypermethrin
Cymet, Kencis
[Cyano-(3-phenoxyphenyl)methyl]3-(2,2-dichloroethenyl)-2,2-
 dimethylcyclopropane-1-carboxylate
Mancozeb
  MZ-45, Manzeb 80
 manganese ethylenebis(dithiocarbamate)(polymeric) complex with zinc salt
Brodifacoum
Matikus, Talon
  3-[3-[4-(4-Bromophenyl)phenyl]-1,2,3,4-tetrahydronaphthalen-1-yl]-2- hydroxychromen-4-one
 Metaldehyde
Siputox, Meta 5G
 r-2, c-4, c-6, c-8-tetramethyl-1,3,5,7-tetroxocane
Glyphosate
Roundup, Ken-up, Acomac
 N-phosphonomethyl glycine

Kelas Racun Rumpai

Racun rumpai dibahagikan kepada empat kelas mengikut tahap keracunan sesuatu racun. Kita boleh lihat pada botol racun dengan warna yang tertera.

Kelas racun rumpai mengikut Lembaga Racun Makhluk Perosak (LRMP)

Langkah Keselamatan

Racun kimia adalah berbahaya. Itu kita perlu ingat dan semat dalam minda. Jangan buat main dengan racun kimia. Telah banyak nyawa petani mati akibat salah penggunaan racun sama ada mereka tidak tahu cara yang betul kendalikan racun atau mereka memang jahil.

Saya harap anda ambil perhatian pada bahagian ini.

Makanan

Sebelum makan pastikan telah kita cuci bersih tangan dan tukar baju. Jika lapar, pastikan makan dahulu sebelum meracun.

Pakaian Keselamatan Meracun

Baju lengan panjang, seluar panjang, apron, topeng gas, penutup mata, topi dan sarung tangan.

Jangan ambil lewa akan hal pemakaian ini. Ramai pekerja buruh mati keracunan akibat mengabaikan keselamatan pemakaian.

Larangan kawasan semburan

Jangan masuk ke kawasan semburan selepas sembur. Hal ini kerana racun masih aktif ada lagi di sekitar itu. Biarkan selama sekurangnya 12-24 jam sebelum masuk semula ke kawasan disembur.

Tindakan selepas menyembur racun rumpai

Beberapa tindakan perlu dibuat sejurus sahaja kita selesai menyembur racun rumpai.

Mandi

Setelah kita sembur, terus tanggal baju dan basuh bersih. Asingkan baju daripada baju lain. Seeloknya kita basuh dengan tangan dahulu bagi membuang lebihan racun.

Cuci tangan sebersihnya setelah menyembur


Cara Buat Perangkap Lalat Buah Guna Botol

Lalat buah menjadi musuh utama bagi sesiapa yang menanam tanaman berbuah seperti cili, jambu, mangga, dan pisang. Mana tidaknya. Buah busuk sebelum masak adalah tanda utama buah telah diserang lalat buah.

Asasnya, lalat buah diciptakan oleh Allah SWT berpasangan. Ada jantan dan betina. Lalat buah betina lah yang bertelur di dalam buah. Tabiatnya bertelur pada buah sebelum buah masak.

Cara lain untuk bunuhnya adalah dengan pelekat kuning atau balut buah apabila putik buah kelihatan.

Di sini saya terangkan tentang penggunaan pemikat lalat buah sebagai perangkap lalat buah. Anda boleh belajar buat sendiri atau mudah, beli perangkap yang telah siap dibuat (
beli sini
).

Bahan:

Metil eugenol (
beli sini
)
Kapas
Botol minuman 500 mL
Dawai

Alat:

Pisau

Cara buat perangkap lalat buah:

Buat tiga hingga empat lubang di atas penutup botol.
Tebuk penutup botol.
Kemudian ikat dengan dawai
Ambil kapas dan letakkan dua hingga tiga titik metil eugenol
Seterusnya lekatkan kapas tersebut pada dawai yang dibuat pada penutup botol
Tutup botol dan gantung di luar kawasan kebun kita. Terutama jauh daripada pokok yang diserang. Jarak yang sesuai adalah 50 meter ke atas.

AMARAN:
 Jika pokok kita tidak diserang oleh lalat buah, jangan sesekali buat perangkap ini. Jika tidak anda akan menanggung risiko pokok buah anda diserang pula lalat buah. Ibarat anda menghantar kad jemputan kepada lalat buah untuk berpesta di kebun anda.

Rujukan:

http://myagri.com.my/2013/09/lalat-buah-edisi-fertigasi/
http://myagri.com.my/2015/09/buah-cili-buruk-dan-gugur/